Политика идентитета, Сребреница и неоотомански фактор - Јадовно 1941. - КУЛТУРА СЈЕЋАЊА\nPolitika identiteta, Srebrenica i neootomanski faktor\nNajverovatnije stvorena za sasvim različitu\nnamenu, srebrenička afera iz jula 1995. koristi se oportunistički i igra značajnu ulogu u procesu izgradnje muslimanskog nacionalnog identiteta\nPosle završetka etničkih sukoba u Bosni i Hercegovini (Bosna, kratko rečeno) tokom devedesetih, identitet je igrao ključnu ulogu u samoodređivanju pojedinih aktera i u njihovom određivanju u odnosu na druge. U tom je procesu razvijanje etničke posebnosti\nmuslimanske zajednice najdalje otišlo. To je obeleženo pokušajem ne samo da se prisvoji\nodranije postojeća odrednica „Bošnjak“ kao isključiva etnička oznaka, već i ulaganjem\nmanje ili više ozbiljnih napora da se proizvede ex nihilo celokupna infrastruktura\nnacionalne pripadnosti, uključujući jezik i posebne kulturne i istorijske narative.\nZar Islamska deklaracija Alije Izetbegovića ne nagoveštava upravo takav obrazac\netnoinženjeringa, i to u tursko-islamskom ključu?\nUČINCI SREBRENIČKOG SIMBOLIZMA\nMada je najverovatnije bila stvorena za sasvim različitu namenu, srebrenička afera iz jula 1995. koristi se oportunistički i igra značajnu ulogu u tom procesu izgradnje nacionalnog identiteta. Na temelju postavke, koja ne podleže ni racionalnoj raspravi, ni empiričkoj proveri, da je tokom sukoba muslimanska zajednica u Srebrenici (čemu su naknadno bili dodati\ni neki drugi lokaliteti) bila predmet genocidnog istrebljenja od strane srpskih suseda,\nSrebrenica je pretvorena u arhetipski simbol preko kojeg će se moći uticati kako\nna „oštećenu“ stranu, tako i na stranu koja snosi „krivicu“. U odnosu na oštećenu\nmuslimansku zajednicu, simbolika Srebrenice služi kao mobilizator oko jedne zajedničke,\netnocentrične, političke agende, sa implicitnom egzistencijalnom pretnjom koja se\nnalazi uvek u pozadini, na šta Srebrenica neprestano i dramatično opominje.\nU ravni koja je dublja od dnevnopolitičke mobilizacije, Srebrenica takođe služi i\nkao mehanizam za „saterivanje u tor“ ili kao integrativno načelo bošnjačke politike\nidentiteta, mada sa neupitno negativnim predznakom. Posmatrano kroz prizmu srebreničkog\nsimbolizma, poseban identitet muslimanske zajednice u Bosni projektuje se ne na\nodrživ način, tako što bi se pozivalo na pozitivne doprinose opštoj kulturi i civilizaciji,\nveć u uskim okvirima povezivanja kroz stvarno, mitologizovano ili potencijalno zajedničko\nPitanje, da li bi ovo moglo biti prikladan način za potvrđivanje nacionalnog identiteta,\nzaslužuje da bude praćeno jednim velikim upitnikom. Suštinsko obeležje ove metodologije\nza izgradnju nacije je njena konfrontaciona priroda, prožetost stalnim osećanjem krajnje\npovređenosti, što izaziva oštar resentiman. Zajednički resentiman bi mogao, pod\nizvesnim okolnostima, da posluži privremeno kao vezivno tkivo koje bi određenu grupu\nokupljalo oko zajedničkih ciljeva. Međutim, resentiman je nešto što je Nelson Mandela,\nčije iskustvo i mudrost u ovoj oblasti ne podležu sumnji, opisao kao „otrov koji\nispijamo u očekivanju da će od njega crknuti naši neprijatelji“. Kao formula za oslobađanje\nstvaralačkog potencijala novokomponovane nacije, resentiman bi tek imao da dokaže\nsvoju vrednost. Međutim, u meri u kojoj zajednicu koja je od njega postala zavisnik\notuđuje od neposrednih suseda, ta vrsta resentimana takođe stvara i uslove stalne\nzavisnosti od „zaštitničkih“ intervencija stranih faktora.\nPOZORNICA JE PRIPREMLjENA\nTurska u ovim stvarima ne\nbi imala neku značajniju ulogu, i ostala bi i nadalje ne više od daleke iluzije balkanskih\nmuslimana, da joj od trenutnih hegemona nije poveren zadatak da vodi računa o njihovim\ninteresima (verovatno uz dozvolu da u skromnim razmerama obezbeđuje i svoje) na\nBalkanu. Očigledna je kompatibilnost između ideologije neootomanskog režima u Turskoj\ni bošnjačkog identiteta u nastajanju, sa čvrstim i često naglašavanim osloncem sa\nobe strane na islamsku veru. U smislu temeljnih vrednosti, to bi pogodovalo razvijanju\njake solidarnosti između Sarajeva i Ankare. Ali što je u političkom smislu još značajnije,\nbošnjački identitet se tumači, bez upuštanja u to kako se pojedinci lično osećaju,\nkao nešto što se po automatizmu proteže na sve etničke Slovene na Balkanu bez razlike,\nsamo ako ispovedaju muslimansku veru. U okvirima turske neootomanske agende i, još\nvažnije, planova za drobljenje suverenih država i istorijskih naroda, što leži u osnovi\nregionalne politike hegemonističkih sponzora današnje Turske, ova okolnost je kao\nporučena. To znači da se geografski raspon veštačkog bošnjačkog identiteta (uz sve\ndužno poštovanje prema iskrenim privrženicima ove nacionalne ideje) proteže preko\npolitičkih granica u Srbiju (Sandžak ili Rašku oblast) i u Crnu Goru. Potpuno neshvatanje\nod strane zvanične Srbije implikacija ovog procesa stihijskog širenja jednog sintetičkog\nidentiteta ilustrovao je pre neki dan premijer Dačić svojom zaprepašćujućom izjavom,\nprilikom posete turskog kolege Erdogana Beogradu, da domaći „Bošnjaci“ igraju korisnu\nulogu „mosta“ između dve zemlje. Vrlo slična uloga „mosta“, koju su sudetski Nemci\nsvojevremeno odigrali u odnosu na Čehoslovačku, odmah pada na um.\nOcena dugoročne perspektive projekta stvaranja identiteta za muslimansku zajednicu\nu centralnoj oblasti bivše Jugoslavije ne može se dati bez uzimanja u obzir namera\ni interesa, pa čak i izgleda za budućnost, spoljašnih faktora koji taj projekat omogućavaju.\nStalna prekookeanska podrška koju ovaj projekat dobija strogo je uslovljena dinamičnim\nrazvojem ukupnih odnosa sa islamskim svetom kao celinom, a to je nešto što se može\npromeniti prekonoć na zaprepašćenje, pometnju i verovatno razočaranje lokalnih pretendenata\nna sintetički nacionalitet. Što se tiče uloge Turske, u svojoj neprimerenoj oholosti\nnjen režim zamišlja da na Balkanu može igrati ulogu koja bi bila analogna nekadašnjoj\nRusiji, zaštitnici pravoslavnih hrišćana pod otomanskom upravom, samo u ovom slučaju\nobrnuto, kao pokroviteljica balkanskih muslimana. Žestoka kulturna ofanziva koja\nse odvija uz pomoć zavodljivih televizijskih produkcija koje bi da otomansku Tursku\nredefinišu u popularnoj uobrazilji, spojeno sa drskim izjavama pripadnika sadašnjeg\nrukovodstva da je period koji je utisnut u kolektivno sećanje većine žitelja Balkana\nkao kulturna i antropološka katastrofa u stvari bio „uspešna priča“, dovoljno govori\no tim pretenzijama. To, između ostalog, dokazuje aspiraciju Ankare da Turska obnovi\nsvoj uticaj na području odakle je pre tačno sto godina, po ogromnoj ceni u životu\ni resursima balkanskih naroda, bila neslavno i pravedno – izbačena.\nPronicljivo oko, međutim, zapaža niz znakova da bi se iznenadno, i iz mnogih razloga\nneprirodno, širenje uticaja Turske na području koje je posle nekoliko vekova loše\nuprave ostavila u devastiranom stanju, podjednako naglo moglo i prekratiti. Tursko\nrukovodstvo u balkansku ulogu koja mu je dodeljena možda učitava više nego što bi\ntrebalo, a podrazumeva se da se to odnosi u još većoj meri na njegove lokalne simpatizere,\nkoji su poznati po poslovičnoj uskosti svojih vidika. Ako u određenom trenutku bude\ndoneta odluka da se aparati koji Tursku održavaju u statusu regionalne sile – isključe\nili ako Turska bude prekrojena u nešto nalik na anadolijski entitet koji je bio\npredviđen Versajskim ugovorom po završetku Prvog svetskog rata, i to čisto dejstvom\nzakona o nenameravanim posledicama, s obzirom na nepredvidljivost tektonskih potresa\nšto pogađaju Bliski istok, nastaće jedna sasvim nova situacija. Kakva budućnost,\nu takvim mogućim scenarijima, očekuje veštačke nacionalne identitete na Balkanu\nčiji su nastanak i postojanje uslovljeni političkim mahinacijama, a ne prirodnim i\nNešto što je počelo kao projekat izgradnje nacije u hotelu „Holidej in“ u Sarajevu,\nu septembru 1993, pretvorilo se u politički dinamit čiji se fitilj nalazi u rukama\nstranih sila. Pozornica je pripremljena za daljnje nerede na Balkanu.\nU zaključku, jedina spasonosna misao koja dolazi na um je mudra pouka Hane Arent:„Samo\nglupost može da diktira politiku koja u udaljenoj imperijalnoj sili traži zaštitu,\ndok otuđuje dobru volju suseda.“\nSKUP „TURSKA NA BALKANU“\nU AKADEMIJI NAUKA REPUBLIKE SRPSKE\nU organizaciji potpredsednika Republike Srpske, prof. Emila Vlajkija, u prostorijama\nAkademije nauka u Banja Luci između 30. novembra i 2. decembra održana je naučna\nkonferencija na temu prisustva Turske na Balkanu. Sa referatima su istupili naučni\nradnici iz oba entiteta Bosne i Hercegovine, Turske, Rusije, Izraela, Sjedinjenih\nDržava i nekoliko drugih zemalja U izlaganjima i raspravama koje su usledile u okviru opšte teme razmatrano je niz pitanja, kao „BiH u strategiji neoosmanizma“ (dr Darko Tanasković), „Jedan vek posle Kumanova – povratak Turske“ (dr Srđa Trifković), „Osmanska osvajanja na Balkanu i elementi uspostavljanja vlasti“ (dr Hatidže Oruč), „Zablude turskog modela“ (dr Rafael Izraeli), i druga.\nNa samom početku konferencije, po nekim osnovnim pitanjima došlo je do oštrog sučeljavanja\nstavova između ambasadora Turske i predsednika RS .\nU svom izlaganju („Turski faktor na Balkanu u savremenim geopolitičkim uslovima“),\nakademik Jelena Guskova iznela je da nije iznenađena obnovljenim i snažnim turskim\nprisustvom na Balkanu zato što je na jednom međunarodnom skupu još sredinom devedesetih\ngodina, od strane zapadnih kolega blisko povezanih sa NATO-om, ruskim naučnicima\nbilo predočeno da je u okvirima novog strateškog koncepta alijanse Turskoj dodeljena\nuloga dominantnog faktora na Balkanu. Upozoravajući na opasnosti od olakog dodeljivanja\ntakvih „uloga“, akademik Guskova je istakla da je nemoguće voditi uspešnu politiku\nna Balkanu bez dubokog poznavanja istorije i mentaliteta naroda koji tu žive.\nMada je za očekivati da će akteri sa udaljenijih prostora imati teškoće da ovladaju\nsloženom materijom na koju ukazuje dr Guskova, učesnici su stekli utisak da ni brojni\npripadnici turskog kontingenta na konferenciji, naučni radnici i diplomate, nisu\nnajtemeljnije odradili svoj „domaći zadatak“. Njihovi stavovi bili su odlikovani tonom\nnadmenosti i odsustvom spremnosti da realno sagledaju negativno tumačenje koje pripadnici\nbalkanskih naroda uglavnom pridaju viševekovnoj otomanskoj okupaciji, što je kod\nvećine prisutnih izazvalo negodovanje i delimično zategnutu atmosferu tokom konferencije.\nIzvor: BIG RADIO


Ekonomista koji je predvideo svetsku krizu: Deset razloga zbog kojih nas čeka „Veća depresija“. - 29.04.2020, Sputnik Srbija\nTeška ekonomska kriza, nalik „Velikoj depresiji“ sa početka 20. veka, neizbežna je u 2020. godini i deceniji koja sledi i biće „Veća depresija“, tvrdi američki... 29.04.2020, Sputnik Srbija\nekonomija, vesti, nurijel rubini\n© AP Photo / FileOko pet hiljada nezaposlenih u redu ispred državnog zavoda za zapošljavanje u Njujorku 1933. godine\nPosle krize iz 2008. godine, disbalansi i rizici koji su proželi svetsku ekonomiju, pogoršani su političkim greškama, piše Rubini u autorskom tekstu za „Prodžekt sindikejt“.\n10 Novembar 2019, 07:00\nRadije nego da se okrenu strukturnim problemima koji su otkriveni finansijskim kolapsom i pratećom recesijom, vlade su „šutnule konzervu niz put“, stvarajući ogromne negativne rizike koji su doveli do toga da nova kriza bude neizbežna, a sada ona postaje akutna, piše Rubini.\nOn navodi i 10 razloga zbog kojih je neizbežna nova „Veća depresija“, aludirajući da će biti gora i od „Velike depresije“ sa početka 20. veka. Rubini zaključuje da ovih 10 rizika, koji su se nazirali i pre pandemije virusa korona, prete da izazovu oluju koja će izbrisati čitavu svetsku ekonomiju u deceniji koja dolazi.\nDeficit i dugovi\nOdgovor vlada na krizu sa virusom korona bio je veliko povećanje fiskalnog deficita, 10 odsto BDP-a ili više u trenutku kada je nivo javnog duga u mnogim zemljama već previsok.\n© AP Photo / TONY ASHBYNurijel Rubini\nŠto je najgore, gubitak prihoda mnogih domaćinstava i firmi dovešće do situacije da će dugovi privatnog sektora postati neodrživi, vodeći do mnogih bankrotstava. Zajedno sa rastućim nivoom javnog duga, to dovodi do slabijeg oporavka nego što je bio nakon „Velike depresije“ dvadesetih godina.\nDemografska bomba u razvijenim zemljama\nKriza sa virusom korona pokazuje da se mora više trošiti na zdravstvene sisteme i da je zdravstvena nega dostupna svima neophodnost, a ne luksuz.\n© https://pixabay.com/Troškovi za penzije i zdravstvo postaće mnogo viši\nTroškovi za penzije i zdravstvo postaće mnogo viši\nMnoge razvijene zemlje imaju staro stanovništvo, što će dovesti do povećanja troškova za zdravstveni i socijalni sistem i većeg finansijskog opterećenja.\nRizik od deflacije\nPored toga što izaziva duboku recesiju, kriza dovodi i do masovnog pada tražnje robe i radne snage, kao i do pada cena robe kao što su nafta i industrijski metali. To dovodi do deflacije, povećavajući rizik od nelikvidnosti.\nSnižavanje vrednosti novca\nPošto centralne banke pokušavaju da se izbore sa deflacijom i da spreče rizike nestabilnih kamatnih stopa uslovljenih porastom zaduženosti, monetarna politika postaće neuobičajena i dalekosežna.\n© Sputnik / Alekseй Suhorukov / Uđi u foto-galerijuCene će skakati, a proizvodnja padati\nCene će skakati, a proizvodnja padati\nNa kratke staze, vlade moraju da povećavaju fiskalne deficite da bi izbegle depresiju i deflaciju. Međutim, protokom vremena, stalno otežano snabdevanje zbog deglobalizacije i obnovljenog protekcionizma dovešće do neizbežne stagflacije, stanja u kom cene skaču, a proizvodnja pada.\nAutomatizacija i pritisak na plate\nBudući da milioni ljudi gube poslove i zarađuju manje, socijalne razlike između bogatih i siromašnih postaće još veće.\n© ThinstockMašine će zameniti radnike na mnogim radnim mestima\nMašine će zameniti radnike na mnogim radnim mestima\nDa bi izbegle probleme u snabdevanju, kompanije u razvijenim zemljama preseliće proizvodnju iz zemalja gde su troškovi niži na domaća tržišta, ali sa većim troškovima. Međutim, umesto da pomogne radnicima u svojim zemljama, ovaj trend dovešće do ubrzane automatizacije i pritiska na plate, podgrevajući populizam, nacionalizam i ksenofobiju.\nDeglobalizacija i protekcionizam\nPandemija ubrzava proces deglobalizacije i fragmentiranja koji je već bio na snazi. SAD i Kina se već ubrzano udaljavaju i većina zemalja će takođe početi da usvaja protekcionističke politike, kako bi zaštitile domaće firme i radnike.\nSvi će se truditi da zaštite svoje kompanije i radnike\nPostpandemijsko tržište imaće stroža pravila prometa roba, usluga, kapitala, radne snage, tehnologije, podataka i informacija. To se već događa u farmaceutskoj i industriji zdravstvene opreme, kao i u proizvodnji hrane, gde vlade uvode izvozne zabrane i druge protekcionističke mere.\nOve trendove ubrzaće i slabljenje demokratije. Populistički lideri često koriste ekonomske slabosti, masovnu nezaposlenost i rastuću nejednakost.\nPod pritiskom rastuće ekonomske nesigurnosti postojaće jak impuls da se za to okrive stranci, a srednja klasa postaće prijemčivija za populističku retoriku, koja predlaže pooštravanje pravila u migraciji i trgovini.\nSpor Kine i Amerike\nGeostrateško razdvajanje Kine i Amerike u trgovini, tehnologiji, investicijama i monetarnim sporazumima će se intenzivirati.\n© AP Photo / Susan WalshDonald Tramp i Si Đinping\nTo se vidi i na trenutnim odnosima dveju zemalja koje se međusobno optužuju u vezi sa virusom korona, ali i ekonomskim uticajima.\nPogoršanje međunarodnih odnosa\nAmerika ne samo da bi mogla da pogorša odnose sa Kinom, već i sa drugim zemljama, kao što su Rusija, Iran i Severna Koreja.\n© Foto : skrinsotTehnologija ključno oružje budućnosti\nTehnologija ključno oružje budućnosti\n© Foto : skrinsot\nBudući da se približavaju američki predsednički izbori, može se očekivati porast tajnog sajber-sukoba, što čak može dovesti i do konvencionalnih vojnih sukoba. Budući da je tehnologija ključno oružje u borbi za kontrolu industrije budućnosti, ali i pandemija, američki privatni tehnološki sektor biće čvršće integrisan u državni bezbednosno-industrijski sistem.\nRemećenje prirode, što je pokazala i pandemija virusa korona, može da ima gori ekonomski uticaj nego sama finansijska kriza.\n© AP Photo / Martin MeissnerKlimatske promene i epidemije koje se ponavljaju gore utiču na ekonomiju nego finansijska kriza\nKlimatske promene i epidemije koje se ponavljaju gore utiču na ekonomiju nego finansijska kriza\nEpidemije koje se ponavljaju, kao i klimatske promene, zapravo su katastrofe koje su izazvali ljudi, bilo zbog svojih loših zdravstvenih ili higijenskih standarda, bilo zbog zloupotrebe prirode, uz rastuću međusobnu povezanost u globalizovanom svetu.\nDr Propast: Kataklizma uskoro kreće iz Amerike\nSvaki treći stanovnik najveće svetske ekonomije izgubio posao ili prihode


CSKA pobedio Real, Montepaski Barselonu... : Nadlanu.com\nCSKA pobedio Real, Montepaski Barselonu...\nObjavljeno 6. nov 2008. / 00:00:00\nBEOGRAD, 6. novembra 2008. (Beta) - Košarkaši CSKA iz Moskve i Montepaskija iz Sijene večeras su ostvarili treće pobede u košarkaškoj Evroligi pobedivši Real iz Madrida, odnosno Barselonu, a Cibona se pobedom nad Olimpijakosom gotovo plasirala u TOP 16\nU derbiju Grupe B CSKA je slavio u Madridu 58:54 (10:11, 18:12, 10:16, 16:19).\nKošarkaši CSKA nastavili su dominaciju u grupi i pored toga što su suočeni sa brojnim kadrovskim problemima.\nU veoma čvrstoj i taktičkoj utakmici postignut je mali broj poena.\nPrvo poluvreme je pripalo Realu, (trojka Buloka uz zvuk sirene), ali uz fantastičnog Terensa Morisa i čvrstom odbranom, „armejci“ su istopili prednost Španske ekipe i stigli do pobede u penal završnici.\nU pobedi moskovske ekipe najviše su se istakli Zoran Planinić sa 13 poena i sedam skokova, dok je Raunas Šiskauskas postigao 11 poena.\nU furioznoj poslednjoj četvrtini (26-10) Montepaski je savladao Barselonu u Sijeni u drugom derbiju dana.\nEkipa Barselone je kontrolisala meč u prvom poluvremenu, ali je pobednika ipak odlučila sjajna završnica Montepaskija.\nI pored serije promašaja, Domerkant je ipak bio najefikasniji sa 19 poena, a Ersan Iljasova je meč završio sa 14 poena i 10 skokova.\nU prepunoj hali Memorijalnog centra "Dražen Petrović" u Zagrebu, Cibona je zabeležila pobedu nad Olimpijakosom 85:76.\nZagrepčani su sjajno počeli utakmicu ali su košarkaši grčke ekipe prihvatili priključak. Međutim, zahvaljujući Keloveju (19) i odličnom Prkačinu (13) "cibosi" nisu nisu ispustili pobedu. Ovim bodovima su praktično obezbedili plasman u TOP 16. U Olimpijakosu Burusis i Grir su ubacili po 14, Erceg i Teodosić meč završili sa 5 poena.


Strana štampa o novom srpskom ocu nacije i njegovih 70% neispunjenih obećanja - Jutarnji GLASnik\nŠtampa na nemačkom jeziku se, između ostalog, osvrnula i na inauguraciju Aleksandra Vučića na funkciju novog predsednika Srbije koja je nekima izgledala kao krunisanje, prenosi DW.\nBio je to povod i za neke kritičke opaske.\n„More srpskih zastava je pozdravilo novog srpskog oca nacije“, piše austrijski dnevnik Prese i navodi:\n„Mašući zastavama i aplaudirajući, hiljade njegovih sledbenika koje su pred srpski parlament dopremljene iz čitave zemlje, pozdravljale su novopečenog predsednika Aleksandra Vučića. Klupe u Pionirskom parku preko puta Skupštine, sveže ofarbane za ovu priliku, blistale su na podnevnom suncu dok je dosadašnji premijer pevao slavopojku svojim delima i planovima. Da će za Srbiju i budućnost njenih građana dati sve , a da za to ne očekuje ništa – ‘samo će istorija suditi o mojim delima'“.\n„Bilo pred dostojanstvenicima ili pred plaćenicima ispred parlamenta, aplauz slušalaca je najmoćnijem čoveku Srbije posle njegovog 45-minutnog govora bio zagarantovan“, piše ovaj list.\nVučićevim kritičarima – kojima je odobreno da demonstriraju tek uveče, nije ni dopušteno da priđu ogradama koje su postavljene kao blokade pred parlamentom.\nU koškanja između pristalica i protivnika u jednom podzemnom prolazu upao je i opozicioni političar i bivši premijer Zoran Živković.\n„Svoju inauguraciju Vučić, svršeni pravnik, inscenirao je kao krunisanje“, kaže novinar Dejan Anastasijević.\nU tome što je predsednik koji je izabran u aprilu sa 55 odsto glasova zakletvu položio ne samo na Ustav, već i na kopiju Miroslavljevog jevanđelja srednjovekovne dinastije Nemanjića, on vidi znak da (Vučić) vidi sebe kao epigona nekadašnje vladajuće klase: a to nije dobro“.\nNemački radio Dojčlandfunk na svom internet-portalu je objavio članak o srpskom Istinomeru, internet-platformi koja proverava iskaze srpskih političara (…) Tamo Aleksandar Vučić nije baš najbolje prošao.\n„Većina političara u Srbiji se više ni ne trudi da zataška svoje laži“, smatra Aleksandar Gavrilović, i dodaje da tu ni predsednik Aleksandar Vučić nije izuzetak:\n„Više od 70 odsto njegovih predizbornih obećanja nisu ispunjena“.\nVučićev kritičar Gavrilović je politički direktor srpske nevladine organizacije CRTA. Ona kontroliše istinitost iskaza, a izmislila je i Vučićomer. Duhovita platforma klipovima i muzikom secira obećanja koja je Vučić od 2012. dao narodu. Kao vicepremijer ili premijer.\nPrimer: Otvorio sam 55 fabrika a nisam zatvorio ni jednu jedinu, kaže samouverena Vučićeva figura.\nAnaliza je pokazala da je u pomenutom periodu potpisan 41 ugovor sa investitorima. A samo polovina od toga je registrovana kao nova fabrika. Vučićomer smatra: zbog preteranih navoda o novim fabrikama, identifikujemo ovaj iskaz kao neistinu.\n„Osim takvih stvari, novi predsednik Vučić je poslednjih godina briljantno ovladao metodom primoravanja osiromašenih građana da se povinuju partijskoj državi od koje postaju zavisni“, kaže Gavrilović.\n„On ne oseća pritisak, jer njegov tim za utvrđivanje istinitosti finansiraju strani sponzori“, piše između ostalog u tekstu u kojem se, pozivajući se na Istinomer, navodi da je Vučić od 143 obećanja ispunio 27, a nije ispunio 89.\nA švajcarski dnevnik Lucerner cajtung povodom Vučićeve inauguracije najviše zanima pitanje Kosova:\n„Srbija mora da se oslobodi mitskog gledanja na Kosovo“, rekao je novi predsednik u svom govoru povodom inauguracije.\nMnogi Srbi na Kosovo gledaju kao na istorijsko i versko jezgro Srbije. Legende sežu do vremena Kosovske bitke 1389. Na inicijativu Evropske unije je 2011. počeo proces normalizacije odnosa Srbije i Kosova. Vučić je ponovio svoj stav da se Srbija nalazi na evropskom putu. Novi srpski predsednik je pred izbore najavio da hoće da povede Srbiju u Evropsku uniju\nTagged INAGURACIJA, STRANA ŠTAMPA


Savet EU danas o primeni dogovorenog u dijalogu BG-PR – Krstarica\nSavet EU danas o primeni dogovorenog u dijalogu BG-PR\nTanjug 15. novembra 2021. 06:12\nBRISEL – Ministri spoljnih poslova EU na današnjem sastanku u Briselu kao prvu tačku dnevnog reda imaće angažman i situaciju na Zapadnom Balkanu.\nMinistri će se razgovarati o dijalogu Beograda i Prištine, a dokument za raspravu je pripremila Spoljnopolitička služba EU (EEAS).\nU dokumentu se navodi da poslednjih meseci „nije bilo napretka u dijalogu“, a da je ukupna atmosfera oko razgovora Beograda i Prištine „i dalje komplikovana“.\n„Fokus mora da se vrati na primenu još neispunjenih obaveza iz dijaloga, mora da se popravi atmosfera kroz konkretne pozitivne poteze i da se radi na napretku ka sveobuhvatnom sporazumu o normalizaciji, a time i na evropskoj budućosti Kosova i Srbije“, navodi se u papiru pripremljenom za ministarsku diskusiju.\nOd zemlja članica traži se nastavak podrške EU posrednicima u dijalogu, Žosepu Borelju i Miroslavu Lajčaku, i na „visok nivou anažovanja sa Beogradom i Prištinom“.\nPored dijaloga Beograda i Prištine, ministri EU 27 će razgovarati o situaciji u BiH, za koju u Briselu ocenjuju da se trenutno nalazi u „najgoroj političkoj krizi od usvajanja Dejtona“.\nU EEAS-u navode da se rešenje vidi u dijalogu i to prvenstveno unutar BiH, kao i da do sada u Brisel nije stigao niedan zvaničan predlog za eventualno podizanje sakcija u cilju rešavanja političke blokade u BiH.\nMinistri spoljnih poslova na sastanku u Briselu razgovarće i o sankcijama protiv vlasti u Belorusiji, koje EU krivi za instrumantalizaciju migranata u cilju destabilizacije prilika na spoljim granicama Unije, kao i u graničnim zemljama članicama Poljskoj i Litvanije.\nMinistri neće danas usvojiti nove restriktivne mere, ali će odobriti zakonski okvir za uvođenje petog paketa sankcija protiv zvaničnog Minska, ovoga puta protiv odgovorenih za migrantsku, humanitranu i geopolitičku krizu na spoljnim granicama EU.


Otvorena izložba na Rudniku – GM Press\nIzložba slika u organizaciji udruženja likovnih i primenjenih umetnika «Rudnički vidici» iz Gornjeg Milanovca otvorena je juče, u Domu kulture «Vojislav Ilić» na Rudniku. Izložbu je otvorio istoričar umetnosti Radoš Gačić a učestvovali su KUD «Vidovdan», frulaš Mićo Satarić i zdravičar Milan Damljanović.\nDo 12. oktobra posetioci će moći da vide 43 dela koja su nastala u toku prošle godine na likovnim kolonijama koje je organizovalo ovo udruženje, a potpisuje ih 21 učesnik iz Niša, Beograda, Novog Sada, Smederevske Palanke, Čačka i Gornjeg Milanovca. Izloženi su i predmeti koje izrađuju primenjeni umetnici udruženja „Rudnički vidici“.\nPored izložbe od 6. do 12. oktobra biće relizovane četvrte po redu kreativne radionice sa decom Rudnik u okviru obeležavanja Dečije nedelje. Kroz 9 radionica deca će imati priliku da crtaju, slikaju, izrađuju dekupaž, mirišljave sapune, rade sa bakrom, izrađuju ukrasne predmete od raznog materijala, a predškolci da se igraju pravom glinom.\nOvogodišnje obeležavanje Dečje nedelje otvoreno je početkom septembra kada je oslika zid na školi u Trudelju.\nKao pokolon meštanim varošice slikari udruženja će na zidu zgrade u centru Rudnika naslikati grb Rudnika.\nGeneralni sponzor ovogodišnje manifestacije je kompanija «DIS» iz Krnjeva, a u pripremi I realizaciji učestvovali su Kulturni centar Gornji Milanovac, kompanija ROC Rudnik, Hotel «Kraljica» Rudnik, UR «Beli»,Mesna Zajednica Rudnik i drugi.\nTags: izlozba, rudnik\nNa kovid odeljenjima čačanske bolnice sedam pacijenata, jedan više nego juče


Mesne zajednice mesta za rešavanje osnovnih problema meštana - Studio B\nMesne zajednice mesta za rešavanje osnovnih problema meštana Beoinfo\nObjavljeno: 02.06.2020. 14:34 Izmenjeno: 02.06.2020. 18:09\nZamenik gradonačelnika Beograda Goran Vesić obišao je naselje Šepšin u opštini Mladenovac, gde su u toku radovi na rekonstrukciji i adaptaciji objekta u kojem će se nalaziti Mesna zajednica.\n– Opština Mladenovac je tokom poslednjih nekoliko godina uradila devet objekata mesnih zajednica na svojoj teritoriji, za šta je utrošeno 30 miliona dinara. Da bismo rešavali probleme ljudi, oni moraju da imaju gde da se okupljaju i organizuju. Mesne zajednice su važne jer organizuju društveni život ovako malih zajednica. Obećao sam da ću ponovo doći ovde za tačno pola godine, kako bi sa građanima napravio rekapitulaciju svega urađenog. U narednim danima ovde će doći direktor JKP „Javno osvetljenje” i razgovarati sa građanima o svemu što može da se unapredi po tom pitanju – istakao je Vesić.\nOn je istakao da je ovo poljoprivredni kraj, te da Grad Beograd svake godine obezbeđuje subvencije za poljoprivrednike koji su nezavisni od republičkih.\n– Prošle godine, od 200 miliona dinara podsticaja, 50 miliona je „otišlo” u opštinu Mladenovac. Ove godine povećali smo izdvajanja za poljoprivredu i toga ćemo se držati i u narednim godinama. Ljudi koji ovde žive bi svakako voleli da ovde postoji vrtić, što naravno zavisi od broja dece, ali uvek postoji opcija da predškolska ustanova obuhvati više sela. Građani su pitali za ambulantu, ali je ta oblast prešla u nadležnost Republike. Grad Beograd sa Ministarstvom zdravlja trenutno radi planove za razvoj čitave primarne zdravstvene zaštite na teritoriji grada Beograda – rekao je Vesić.\nOn je dodao da je današnji razgovor sa meštanima sela Šepšin pravi način za rešavanje problema s kojima se susreću građani.\n– Ovo selo ima probleme kao i svaki drugi naseljeni delovi Beograda, ali razgovorima i konkretnim dogovorima mnogi od tih problema mogu da budu rešeni. Najveći problem meštana ovog naselja je vodosnabdevanje, a to pitanje se u Beogradu rešava sistemski. Konačno rešenje tog problema dogodiće se kada Šepšin bude priključen na regionalni vodovod Makiš – Mladenovac koji se gradi i koji će obezbediti stabilno vodosnabdevanje – istakao je Vesić.\nObavestio je građane da je Grad Beograd podneo zahtev da se izgradnja regionalnog vodovoda Makiš – Mladenovac proglasi nacionalnim projektom, što će obezbediti mnogo brže rešavanje imovinsko-pravnih odnosa.\n– Za nekoliko dana biće raspisan tender za odvojke regionalnog vodovoda prema Grockoj i Vrčinu, kao i za pet kilometara magistralnog vodovoda i odvojke prema Umčarima i Pudarcima. To je peta faza, dok će u šestoj i sedmoj biti urađeni odvojci za Sopot, a nakon toga i rezervoar u Rajkovcu. Sve navedeno znači da građani ovog dela Beograda mogu da očekuju stabilno vodosnabdevanje u roku od tri godine – naglasio je zamenik gradonačelnika.\nPrema njegovim rečima, Direkcija za građevinsko zemljište i izgradnju Beograda će sledeće nedelje raspisati tender za projektovanje novog bunara, jer se stari urušio i zbog geoloških razloga nije moguće nastaviti radove. Tu će biti i prečistač vode tako da će građani u svakom slučaju imati bolje vodosnabdevanje.\n– Razgovarali smo i o problemu sa odnošenjem smeća. Prema rečima predsednika opštine, veoma uskoro ovo naselje će „ući” u opštinski sistem, dobiti kante, a Grad će pomoći kamionima za odnošenje smeća – rekao je Vesić.\nPredsednik opštine Mladenovac Vladan Glišić zahvalio je Gradu Beogradu na podršci za rešavanje problema s kojima se susreću građani ove opštine.\n– U razgovoru sa sugrađanima dotakli smo se problema, od kojih su neki stari decenijama. Dogovorili smo početak realizacije projekta odnošenja smeća iz MZ Šepšin, a izuzetno sam zadovoljan napretkom projekta regionalnog vodovoda. Opština nastavlja sa radovima na putnoj infrastrukturi, a mašine našeg javnog komunalnog preduzeća nalaze se upravo u Šepšinu – rekao je Glišić.\nOne Response to “Mesne zajednice mesta za rešavanje osnovnih problema meštana”\n2 јуна, 2020 у 2:46 pm\ncovek renovira zgrade na vidikovcu koje su vec bile u procesu renoviranja od ranije…cerak je zapustio…jedan bedni autobus a zgrade propadaju dok GRADSKA VLAST BACA NOVAC na perpetummobile


Kaspersky izveštaj: „Broj korisnika pogođenih finansijskim malverom porastao za 7% u Q1 2019“ | Mobilni.info\nNaslovna Gaming Kaspersky izveštaj: „Broj korisnika pogođenih finansijskim malverom porastao za 7% u Q1...\nKaspersky izveštaj: „Broj korisnika pogođenih finansijskim malverom porastao za 7% u Q1 2019“\nFinansijski malver, poznatiji kao bankarski trojanac, ima za cilj da krade finansijske podatke, kao i da akterima pretnji pruži pristup informacijama i uređajima korisnika i finansijskih organizacija. Takve pretnje su uvek bile izražene, jer su finansije najčešći motiv za sajber kriminalce i prevarante.\nPodaci kompanije Kaspersky pokazuju da je malver usmeren na krađu sredstava aktivan i izuzetno opasan, posebno kada je reč o korporativnim okruženjima – budući da se većina korporativnih mreža obično oslanja na povezane uređaje, i ukoliko je jedan uređaj kompromitovan, ceo entitet može biti ugrožen.\nIstraživači su takođe sastavili listu najpopularnijih bankarskih trojanaca koji su korišćeni za napad na korporativne korisnike. Četiri od deset (40%) finansijskih pretnji korporativnim korisnicima potiče od bankarskog trojanca RTM – jednog od najopasnijih vrsta bankarskog malvera za preduzeća u 2018. godini. RTM na drugom mestu prati trojanac Emotet sa udelom od 15%.\nOva pretnja može biti posebno štetna, jer kada uđe u perimetar mreže entiteta, ona može sama da se distribuira preko ranjivosti u uređajima koji nisu pečovani, a zatim da preuzme dodatne pretnje na uređaj žrtve. Trojanac Trickster zauzima treće mesto sa 12% otkrivenih pretnji.\nThe post Kaspersky izveštaj: „Broj korisnika pogođenih finansijskim malverom porastao za 7% u Q1 2019“ appeared first on Axe.rs.\nPrethodni tekstYoutuberi se udružuju za bolju transparentnost\nSledeći tekstPokemon Go prešao milijardu downloada


Beogradska tvrđava virtuelno otvorena za ceo svet - News - Turistički svet\nBeogradska tvrđava virtuelno otvorena za ceo svet\nMožda će jednog dana kad sve ode u istoriju, i ovaj trenutak virtuelnog otvaranja Beogradske tvrđave za posetioce iz čitavog sveta biti mali korak ka svetskoj promociji Beograda i Srbije. Ali danas je to ne samo neobičan događaj za prestonicu, već pravi podvig kojem svedoče svi oni koji kulturnu baštinu i kulturni turizam osećaju u svojim venama.\nZahvaljujući JP Beogradska tvrđava i podršci Ministarstva trgovine, turizma i telekomunikacija Vlade Republike Srbije, kao i nosiocu izrade čitavog projekta digitalizacije i multimedijalne prezentacije najznačajnijih spomenika kulture tvrđave i Kalemegdana - firmi Go2Tech, Beograd je konačno dobio jedno od najmoćnijih oruđa u viralnoj promociji. Ova dobro osmišljena i ozbiljno, profesionalno realizovana 3d virtuelna tura, koja Beogradsku tvrđavu, sa svim sadržajima raspoređenim na čak 60 ha površine, gotovo nestvarnu u svojoj lepoti i posle toliko vekova, predstavlja u slici i reči - na čak 6 jezika: srpskom, engleskom, nemačkom, ruskom, turskom i kineskom – deluje zaista fascinanto!\nOd danas, ova virtuelna tura nalazi se, kako je saopšteno na press konferenciji Beogradske tvrđave, na njihovom redizajniranom sajtu, tako da svi korisnici računara i pametnih mobilnih telefona od sada mogu da krenu u obilazak kulturno-istorijskih znamenitosti Beogradske tvrđave i parka Kalemegdan, uz samo jedan klik na www.beogradskatvrdjava.co.rs/virtual-tour/. Zahvaljujući ovoj inovaciji, svi koji žele da obiđu Beogradsku tvrđavu, moći će to da urade za nepuna dva sata i tako za kraće vreme „obiđu“ mnogo više znamenitosti, spomenika, skrivenih kalemegdanskih laguma, kulturne i graditeljske baštine iz raznih vremena, muzeja, parkovskih površina… - sa zemlje i iz vazduha, nego što bi to u realnom vremenu bilo moguće. Fotografije prati i priča - tekstovi puni zanimljivih detalja, često manje poznatih a pitoresknih i važnih za istoriju grada, tekstovi koji se mogu čitati ili slušati na raznim jezicima, što garantuje da će dopreti do svih onih koji žele da nas bolje upoznaju kroz istoriju i našu kulturnu baštinu, baš kao i do naših sugrađana za koje je Beogradska tvrđava, ili neki njeni delovi, nekim čudom još uvek nepoznanica.\nPredstavljajući projekat, Vesna Vlatković, samostalni saradnik za informisanje Beogradske tvrđave, istakla je s ponosom da Beogradska tvrđava ima posebno mesto u srcima svojih sugrađana i da predstavlja značajan potencijal za promociju turističke ponude Srbije. „Milioni stranih posetilaca se svake godine upoznaju sa kulturno-istorijskim znamenitostima naše tvrđave i prirodnim lepotama parka Kalemegdan“ – istakla je Vesna Vlatković i dodala: „Nove tehnologije smo prepoznali kao saveznika koji omogućava da se sve ono izuzetno što postoji na Beogradskoj tvrđavi, sada učini lako i jednostavno dostupno svima koji imaju želju da našu tvrđavu obiđu ali to iz bilo kog razloga nisu imali mogućnosti. Osobe koje su dislocirane ili osobe sa invaliditetom, kao i svi koji u datom trenutku jednostavno požele da iz fotelje obilaze Beogradsku tvrđavu i Kalemegdan, sigurno će obradovati naša virtuelna tura. A sasvim sigurno, na ovaj način će se znatno povećati i broj posetilaca i vidljivost i Beograda, i Srbije na turističkoj mapi sveta.“\nU svom obraćanju novinarima, Goran Gajić, vlasnik firme Go2Tech d.o.o. iz Beograda, glavni „krivac“ za realizaciju ovog projekta, dodao da je JP Beogradska tvrđava uspešno realizovala projekat na digitalizaciji i promociji spomenika kulture i na savremen način i putem informacionih tehnologija uradila virtuelnu šetnju prostorom Beogradske tvrđave sa pričom o 35 spomenika kulture. „Sadržaji su dostupni u VR formatu na mobilnim platformama i posebno smo izradili ukupno 6 filmova u VR tehnologiji za najznačajnije spomenike. Mapirali smo sve objekte na tvrđavi putem Gugl koordinata i predstavili na svim jezicima, aktivirali smo i mape za online i oflajn korišćenje. Na ovaj način učinili smo spomenike dostupnijim za one koji bi da posete uživo Beogradsku tvrđavu“, istakao je Goran Gajić, ne krijući zadovoljstvo reakcijama novinara kojima je projekat predstavljen.\nJedno je sigurno: i Beograd i Srbija su ovom virtuelnom turom Beogradske tvrđave osvojili ulaznicu za svet, a svet priliku da otkrije ogromno materijalno i duhovno bogatstvo naroda čije se trajanje meri vekovima, ne bi li se, kad se bolje upoznamo, svi više i razumeli i poštovali.\nJP „Beogradska tvrđava“ osnovano je 2002. godine sa ciljem unapređenja i zaštite kompleksa Beogradske tvrđave i parka Kalemegdan, koji se prostiru na više od 60 hektara i obuhvataju objekte, arheološka nalazišta i kulturno-istorijske spomenike od neprocenjivog nacionalnog značaja. Osim što je najposećenija turistička lokacija, jer ga svake godine obiđe čak dva miliona posetilaca, kompleks je i svojevrsna oaza u centru grada i omiljeno mesto za odmor i rekreaciju mnogih Beograđana. Revitalizacija kompleksa jedan je od prioriteta, jer na taj način se čuva njegova istorija i osigurava budućnost.


Zamena letnjih pneumatika – Radio Televizija Novi Pazar\nZamena letnjih pneumatika\nNovember 9, 2017 November 9, 2017 Galib Gicic 287 Views\nVozači u Srbiji od 1. novembra do 1. aprila moraju na svojim vozilima da imaju sve četiri zimske gume ukoliko na kolovozu ima snega, leda ili poledica, a Agencija za bezbednost saobraćaja i Auto-moto savez Srbije pozvali su građane da ne koriste letnje pneumatike u tom periodu ako žele da budu bezbedni u saobraćaju. To svake godine napravi i dobar posao vulkanizerima.\nIako zimske gume nisu obavezne od 1. novembra do 1. aprila ako nema snega, leda ili poledice, stručnjaci upozoravaju da su performanse letnjih guma neogovarajuće po hladnom i vlažnom vremenu i da ih svakako treba zameniti. Vozači su već postali toliko disciplinovani da je i pre 1.novembra počela gužva kod vulkanizera.\n„Ima gužve, ljudi se pridržavaju propisa. Bilo je gužve i pre 1. novembra, sad je malo manje. Veoma je važno da se gume zamene zimskim jer na niskim temperaturama letnje gume postaju tvrde i slabo prijanjaju na podlogu što ugrožava bezbednost“, kaže vulkanizer Milan Marić.\nNove zimske gume se mogu kupiti već po ceni od oko 4.000 dinara. Vozačima savetujemo da posete više prodavnica jer su gume jeftinije tamo gde se nabavljaju još tokom letnjih meeseci.\n← Građane Prijepolja očekuje povećanje cene grejanja\nSavremena umetnost na ovim prostorima →


REPUBLIKA SRPSKA Predsjednica manjeg bh. entiteta\nRS ima spremne odgovore na odluku Ustavnog suda BiH\n- Ima ustavna, politička i demokratska sredstva i mehanizme da zaštiti svoja obilježja. Smatram da mnogi procesi u BiH idu u pogrešnom pravcu, pa tako i ovo pitanje osporavanja dana RS - rekla je Cvijanović za "Euro Blic".\nPrema njenim riječima, odgovor RS na ovu "besmisleno nametnutu i isproblematiziranu temu" uvijek je bio adekvatan.\n- Mi razumijemo da građani žele da obilježavaju 9. januar, dan za koji imaju puno poštovanje i shvataju njegov značaj. Oni koji ga napadaju nastoje da ukinu identitet RS, koja je verificirana 9. januara 1992. godine. S tim se nastoji staviti pod tepih činjenica da je RS nastala prije rata, prije oružanih sukoba, da smo imali izgrađene institucije, svoju teritoriju i svoju vlast - objasnila je Cvijanović.\nDodala je da "oni žele da izbrišu taj dio historijskog fakta i kažu da je RS nastala u Dejtonu".\nCvijanović je ocijenila da BiH nije u stanju napraviti ni najmanji korak naprijed, ali je nekima, kako je navela, očito važnije da "napadnu" neki datum nego da se bave suštinskim pitanjima.\n- Umjesto pitanja formiranja vlasti, kretanja na evropskom putu, ekonomskih tema, političko Sarajevo, ali i jedan dio međunarodne zajednice, okomili su se na identitet RS - napomenula je Cvijanović.\nŽeljka Cvijanović 9.januar Republika Srpska


Crveno-belim pristalicama na teret se stavlja uzvikivanje zabranjenih parola, a podsetimo da su navijači Zvezde bili na tribinama "Parka prinčeva" uprkos tome što je klubu zabranjena prodaja karata za naredna dva gostujuća meča, i to zbog utrčavanja na teren u Salcburgu posle plasmana u Ligu šampiona.\nSa druge strane, protiv Pari Sen Žermena je pokrenut postupak zbog paljenja baklji. Napomenimo i to, posle meča između Parižana i crveno-belih došlo je do sukoba navijača dva kluba ispred "Parka prinčeva".\nVisina eventualne kazne za srpskog i francuskog šampiona biće poznata 18. oktobra, kada će čelnici UEFA doneti konačnu odluku.\nFudbaleri Liverpula trijumfovali su protiv Hadersfilda sa 1:0 kao gosti u 9. kolu Premijer lige, te tako u dobrom raspoloženju dočekuju duel Lige šampiona protiv Crvene zvezde na "Enfildu".\nOSIMOVI MOMCI NA OKUPU Zvezdu dolaze da gledaju bivši reprezentativci SFRJ\nCrvena zvezda će, osim oko dve hiljade svojih vatrenih navijača, uz sebe na tribinama "Parka prinčeva" imati tokom meča i nekoliko bivših reprezentativaca Socijalističke Federativne Republike Jugoslavije.\nOtkako je Nejmar napustio Barselonu i u transferu vrednom 222 miliona evra pojačao Pari Sen Žermen započele su spekulacije o njegovom nezadovoljstvu u Francuskoj. Nije prošao prelazni rok u kome se brazilski mađioničar nije povezivao sa klubovima iz Španije, a tako je i pred početak otvaranja zimske pijace.


Igor Živkovski, Živković Samardžić d.o.o.: Spremni za promene\nIgor Živkovski, predsednik Pravnog odbora Saveta stranih investitora (Živković Samardžić a.o.d.)\nPravni odbor će u ovim nepredvidivim okolnostima izazvanim pandemijom korona virusa budno pratiti ekonomiju u celini i davati predloge kako da poboljša i unapredi pravni okvir poslovnog okruženja u predstojećem periodu. Posebnu pažnju posvetićemo otklanjanju problema u primeni Zakona o deviznom poslovanju\nPandemija prouzrokovana virusom kovid-19 ostavila je trag na sve aspekte naših života i poslovna zajednica nije izuzetak. U ovim teškim i neizvesnim vremenima važnost dijaloga i komunikacije između Vlade Republike Srbije i poslovnog sektora nikada nije bila veća. Tokom kovid-19 krize Savet stranih investitora preuzeo je aktivnu ulogu u pružanju podrške svojim članicama, kao i u predlaganju hitnih ekonomskih mera Vladi Republike Srbije u cilju ublažavanja negativnih efekata pandemije na privatni sektor, od kojih je većina uključena u plan Vlade.\nPravni odbor ima jasan plan kako da poboljša i unapredi pravni okvir poslovnog okruženja u predstojećem periodu. Predstavnici Pravnog odbora će učestvovati u raznim aktivnostima, kao što su okrugli stolovi i serije sastanaka sa nadležnim ministarstvima i finansijskim institucijama, kako bi diskutovali dalje korake u poboljšanju vladavine prava i generalne poslovne klime u državi. Pravni odbor smatra da je otklanjanje problema u primeni Zakona o deviznom poslovanju jedna od ključnih tema u narednom periodu i predlagaće izmene i dopune deviznih propisa i zalagaće se za objedinjavanje prakse u primeni od strane nadležnih organa. Pitanje kome će Pravni odbor posvetiti posebnu pažnju jeste implementacija prethodno datih preporuka koje se tiču Zakona o sprečavanju pranja novca i finansiranja terorizma donošenjem novih podzakonskih akata koji će dodatno regulisati ovu materiju ili usvajanjem izmena i dopuna samog zakona.\nDigitalizacija u pravosuđu mogla bi značajno da doprinese efikasnom rešavanju sporova, a upotreba mašinskog učenja i veštačke inteligencije povećala bi efikasnost pravnog sistema uz obezbeđenje zaštite ljudskih prava i sloboda\nU doba digitalizacije bliska saradnja između Vlade Republike Srbije i poslovnog sektora je potrebna kako bi se osiguralo donošenje najboljih rešenja i kako bi se poslovno okruženje poboljšalo i učinilo privlačnijim za investitore. Značaj digitalizacije i elektronskog načina poslovanja je tokom pandemije korona virusa izbio u prvi plan. Digitalizacija, čiji pokretač zapravo predstavljaju potrebe društva, strahovito brzo prodire u sve industrije i na taj način obezbeđuje niže troškove, veću efikasnost u poslovanju, kao i poboljšanu komunikaciju na svim nivoima.\nDigitalizacija u pravosuđu mogla bi značajno da doprinese efikasnom rešavanju sporova, a upotreba mašinskog učenja i veštačke inteligencije povećala bi efikasnost pravnog sistema uz obezbeđenje zaštite ljudskih prava i sloboda. Dalja digitalizacija u svim oblastima poslovanja neophodna je kako bi se održao korak sa rastućom upotrebom i potrebama digitalnog ekosistema i elektronske trgovine. Pravni odbor će nastaviti da predlaže izmene relevantnih propisa koje bi omogućile dalju digitalnu transformaciju zato što smatra da će jasno definisan pravni okvir nesumnjivo povećati transparentnost i samim tim bezbednost obavljanja svih transakcija i poboljšati poslovnu klimu.\nPravni odbor će, sada više nego ikad, u ovim nepredvidivim okolnostima izazvanim pandemijom korona virusa budno pratiti ekonomiju u celini, reagovati na novonastale okolnosti i davati savet


Ahmetović o incidentu u Srebrenici: Sve informacije govore da je napad organizirao Hamdija Fejzić – dijalogin.tv\nSadik Ahmetović, član Povjereništva SDA u Srebrenici, nakon incidenta zbog kojeg je prekinut jučerašnji sastanak koji se održavao u Islamskom centru…\nu Srebrenici, izjavio je za Oslobođenje da je taj incident sličan jednom ranijem koji je doživio u ratu.\nUz napomenu da je jedan od osnivača SDA u Srebrenici, Ahmetović dodaje da je “sramni dan koji je doživio u Srebrenici repriza onog što je doživio u ratu, kada je tadašnji predsjednik SDA Srebrenica Hamed Efendić sazvao sjednicu Glavnog odbora SDA Srebrenica u hotelu Domavia”\n– Tada je na učesnike skupa bačen suzavac i tako je onemogućena sjednica. Tada kao i sada vlast u Srebrenici su predvodili Hamdija Fejzić, koji je bio na čelu općinske Vlade, a načelnik policije Hakija Meholjić. Oni ni tada nisu poduzeli ništa da zaštite skup, a i tada su se mogle čuti samo prijetnje i sila, ističe Ahmetović te ističe: “Danas kao i tada, srebreničkim bošnjacima na istoj matrici vladaju ista dvojica koji su bez izbornog legitimiteta pristala da uđu u vlast bez većine bošnjaka u Srebrenici. Sve informacije govore da je smijenjeni predsjednik SDA Srebrenica (Fejzić) sa grupom izmanipulisanih momaka i članova drugih stranaka organizirao napad na Povjereništvo kojim je presjedavao zamjenik predsjednika SDA Adil Osmanović”.\nZa videosnimak na kojem se, kako kaže Ahmetović, “zgražava kompletna bh. javnost, vidi se poniženje najjače stranke kao i države, jer je gospodin Osmanović državni ministar”, te potcrtava da su istog poniženja bili svjedoci predsjedavajući Parlamenta Šefik Džaferović i federalni ministar Edin Ramić”.\n– Siguran sam da ovakvo poniženje gospodin Osmanović nije doživio nikad ni u Banoj Luci kao poslanik u NSRS-u, a kasnije kao potpredsjednik RS-a, dodaje Ahmetović i na kraju zaključuje da “kao Srebreničanin i bošnjak osjeća sramotu zbog jučerašnjeg događaja i poniženja koje su doživjeli svi bošnjaci u Srebrenici”.\n– SDA je jučer ponižena i nalazi se na prekretnici – hoće li dozvoliti da standard odlučivanja i demokratija, koju je do sad baštinila, budu sila, fizički obračuni i poniženja ili njen demokratski iskorak. Ovo je direktno kršenje i nepoštivanje odluka Predsjedništva SDA a ja se nadam da ćemno iz svega izvući pouku jer je Srebrenica na samom rubu svog kraja, ističe Ahmetović.\nLast 30 Days Visits: 63.253\nTotal Visits: 3.227.223


Iz Evrope vraćeno 1.700 lažnih srpskih azilanata - Klix.ba\nTokom 2010. godine Iz Evrope vraćeno 1.700 lažnih srpskih azilanata\nIz Evrope vraćeno 1.700 lažnih srpskih azilanata\n11.2.2011. u 17:59\nU Srbiju je na osnovu sporazuma o readmisiji tokom 2010. godine vraćeno oko 1.700 lažnih azilanata, koji su u zemljama EU tražili azil iz ekonomskih razloga - podaci su Ministarstva za ljudska i manjinska prava Srbije.\nRiječ je o ekonomskim migrantima, odnosno o "lažnim azilantima", koji u zapadnoevropske zemlje odlaze u potrazi za boljim životom.\nOni su vraćeni u Srbiju pošto je MUP Srbije po skraćenoj i ubrzanoj proceduri, u roku od jednog do dva dana, provjerio identitet i status državljanstva i dao saglasnost za njihov povratak u zemlju.\nPrema ocjenama EU, u Srbiji ne postoji opasnost od političkog proganjanja ili progona po etničkoj osnovi, tako da su motivi za azil isključivo ekonomske prirode, navodi Ministarstvo, prenosi stranica Euroactiv.


VESIĆ: Novinari dobijaju ulice u Beogradu | Ekspres.net\n“Prihvatili smo predlog Udruženja novinara Srbije da Miroslav Miro Radojčić, Predrag Milojević, Bogdan Tirnanić i Aleksanar Tijanić dobiju ulice u našem gradu”, rekao je Vesić gostujući u jutarnjem programu TV Hepi.\n“Pored toga, ulicu će dobiti Milutin Čolić, osnivač FEST-a, i Dinko Tucaković na predlog Jugoslovenske kinoteke kao i Dragan Sakan, začetnik marketinga u Srbiji i regionu. Na sednici će se naći i moj predlog da Milan Vukos, potpredsednik Skupštine grada u vreme Branka Pešića dobija ulicu”, rekao je Vesić.\nOn je dodao da je Milan Vukos, kao potpredsednik grada, učestvovao u osnivanju kulturnih manifestacija „BITEF“, „BEMUS“, “FEST“ i „Radost Evrope“ koji su danas simboli grada Beograda.\nPovezane vesti – Ćerka Blagoja Jovovića prvi put o životu svog oca\n“Milan Vukos je svestrano bio posvećen stvaralaštvu i kulturi, godine tokom kojih je obavljao funkciju direktora Radio Televizije Beograd ostale su upamćene kao zlatno doba televizije”, rekao je Vesić.\nPovezane vesti – Fest iz inata\n“Brisel decenijama ima Beogradsku ulicu, a čim prilike zbog epidemije korona virusa budu dozvolile potpisaćemo Povelju o brtamiljenju dve prestonice”, istakao je Vesić, saopštio je Sekretarijat za informisanje.\nTags Aleksandar TijanićBogdan TirnanićGoran Vesićnovinariulice\nVučić o dijalogu: Možda bismo se i dogovorili sa Albancima da su nas ostavili na miru Kako sam pisao kolumne Vesiću i ko je zavrnuo kliniku za posrnule čivave, pekinezere i koale Zaduženko “ŽIVEO BEOGRAD” Vesić: Naše mere zaštite radnih mesta među najboljima u svetu


Neuspio atentat na Ibrahima Rugovu - Klix.ba\n15.3.2005. u 11:40\nJutrošnja eksplozija kod sportske dvorane u središtu Prištine, koja je odjeknula u trenutku kada je tim dijelom grada prolazio konvoj s predsjednikom Kosova Ibrahimom Rugovom, bila je očigledan pokušaj ubistva predsjednika Rugove, javile su danas agencije AP i DPA.\n"Hvala Bogu što sam ponovno preživio. Na žalost, još postoje elementi koji žele destabilizirati Kosovo", rekao je Rugova, koji je, prema agenciji AP, djelovao smireno, dok AFP navodi da je izgledao uznemireno.\nOn je istaknuo da "oni koji su to učinili trebaju biti uhapšeni". Rugova, koji je u trenutku eksplozije krenuo na sastanak s visokim predstavnikom Evropske unije za vanjsku politiku i sigurnost Javierom Solanom, nije ozlijeđen, ali je jedan prolaznik zadobio ozljede od rasutog stakla, priopćila je glasnogovornica kosovske policije Sabrije Kamberi.\nSve agencije su javile da je od eksplozije oštećen automobil u kojem je bio kosovski predsjednik, kao i da je Rugova odmah zatim prebačen u drugo vozilo, koje je brzo napustilo mjesto detonacije. Prema riječima jednog čovjeka iz Rugovinog osiguranja, eksplozija je bila toliko snažna da su "popucali prozori na petom spratu obližnje zgrade", prenijela je agencija AFP.\n"Mislim da je eksploziv aktiviran iz daljine i da ga je postavio stručnjak", rekao je Rugovin tjelohranitelj koji je ocijenio da je vjerovatno upotrijebljen TNT. Pretpostavlja se da je eksplozivna naprava bila postavljena u korpu za otpatke, koja je potpuno uništena od detonacije, prenio je AP.\nProšle godine je prema Rugovinoj kući bačena ručna bomba iz vozila u pokretu, ali je eksplodirala u dvorištu, tako da u napadu nije bilo ozlijeđenih, a niko nije uhapšen u vezi s tim događajem.\nTerzić i Umez razgovarali o budućim modelima saradnje i pomoći Japana BiH\n15.03.2005. u 17:09


Potresna ispovijest: Tamna strana MUP-a Republike Srpske – Kakanj-X\nPotresna ispovijest: Tamna strana MUP-a Republike Srpske\nPotresna ispovijest čobana sa Manjače Boška Diljevića o torturi i premlaćivanju koje je preživio pod stare dane u režiji inspektora MUP Republike Srpske još jednom je ukazala na mračnu stranu policije.\nBoško i njegov brat Bogdan uhapšeni su prošle sedmice zbog sumnje da su odgovorni za nestanak i smrt mladića Bojana Koprene kojem se svaki trag izgubio još 2014. godine, piše Srpskainfo.\nPriča Boška Diljevića vjerovatno ne bi ni ugledala svjetlost dana da je ostao u pritvoru, ali je javnost ipak, iz prve ruke mogla čuti kako pojedini inspektori MUP RS i dalje zloupotrebljavaju posao i nekažnjeno kaljaju ugled institucije u kojoj rade.\nDiljevići su nakon hapšenja odvedeni u šumu, gdje je Boško krvnički udaran kocem po telu, jer je odbijao priznati ubistvo?!\nRiječi kojima bi se opisalo ponašanje ovih inspektora nisu za javnost.\nIako policija raspolaže savremenom tehnologijom u prikupljanju dokaza, pojedini inspektori očigledno ne mogu izaći iz mračnog doba u kojem su bejzbol palice „poligrafi“ i nezaobilazan način ispitivanja.\nUmjesto da su se u MUP RS sa ovakvima obračunali u startu i tako pokazali javnosti da im je stalo do ugleda ove institucije, nasilni inspektori su i danas zaštićene vrste.\nSve dok takvi inspektori rade i kriju se iza svete značke MUP Republike Srpske, za koju su život dali mnogi pošteni ljudi, narod neće imati povjerenja u svoju policiju, a svakoga dana smo svjedoci šta to znači.


Počela izgradnja prostorija FK ”Rojkovac” - Beogradski Portal\nPočela izgradnja prostorija FK ”Rojkovac”\nZahvaljujući opštini Obrenovac fudbalski klub ”Rojkovac” dobiće svlačionice, prostorije za rukovodstvo kluba i delegate. Na igralištu koje se nalazi između naselja Sava i Rojkovac, počela je izgradnja klupskih prostorija. Radovi će biti završeni za manje od 70 dana, kako bi se poslednje kolo u prolećnom delu prvenstva odigralo na igralištu ovog kluba. Građevinske radove obišli su predstavnici opštine Obrenovac.\nPredsednik fudbalskog kluba ”Rojkovac” Miloš Stefanović zahvalio je predsedniku Gradske opštine Obrenovac, kao i zamenici predsednika Skupštine opštine Obrenovac Jelici Grčić i predsedniku Komisije za sport Milošu Stankoviću, što su izašli u susret potrebama kluba, te je u toku izgradnja nedostajuće infrastrukture.\nO razvoju sporstke infrastrukture brine Komisija za sport opštine Obrenovac, a kako ističu iz ove Komsije, nove prostorije kluba imaće sve što je potrebno, kako bi igrači nesmetano funkcionisali.\n– Fudbalski klub ”Rojkovac” ima u planu da se fokusira na rad sa mlađim kategorijama igrača, što i jeste najbitnija stvar kada uzmemo u obzir činjenicu, da se klub nalazi u krugu velikih naselja Rojkovac, Sava, Gaj1 i Gaj2. Pružićemo sjajne uslove mladim sportistima, koji će u svojim naseljima imati mogućnost da treniraju i da se takmiče – naveo je predsednik Komisije za sport Miloš Stanković.\nGradska opština Obrenovac donirala je i kompletnu opremu za trening fudbalerima fudbalskog kluba ”Rojkovac”.\nZa izgradnju fudbalskih prostorija zaduženo je Javno preduzeće za izgradnju Obrenovca, a prostor oko naselja Rojkovac, Sava i Gaj biće dodatno oplemenjen\n– Idejno rešenje je u završnoj fazi izrade. Ovaj kompleks između naselja Sava i Rojkovac biće oplemenjen drvorednim sadnicama, niskim rastinjem, kao i urbanim mobilijarom, tako da će građani ovog dela Obrenovca imati priliku da prate fudbalske utakmice i uživaju na lepom uređenu park prostoru – rekao je direktor Javnog preduzeća za izgradnju Obrenovca Slavko Berić.\nPredsednik Gradske opštine Obrenovac Miroslav Čučković ovom prilikom, za naredni period najavio je i izgradnju novih prostorija ambulante u krugu naselja Rojkovac i Sava, a koje bi bile od koristi građanima ovih naselja.


RTCG - Radio Televizija Crne Gore - Nacionalni javni servis :: Društvo :: Aktivan požar u Virpazaru, ostali pod kontrolom\n21. 09. 2020. 15:48 >> 15:51 0\nPožari na teritoriji Crne Gore drže se pod kontrolom, a trenutno je jedini aktivni požar na području Virpazara, čije je gašenje u toku, saopšteno je iz Ministarstva unutrašnjih poslova (MUP). Očekuju da će tokom dana biti ugašen u potpunosti.\n"Trenutno su u gašenje ovog požara uključeni pripadnici službe zaštite i spašavanja opštine Bar i Avio-helikopterske jedinice (jedinice za gašenje požara iz vazduha) Direktorata za vanredne situacije MUP-a sa tri aviona tipa Air tractor. Što se tiče stanja požarišta u Virpazaru, ono je takvo da su naši kapaciteti dovoljni da ugase požar i stave ga pod kontrolu", navode iz MUP-a.\nInformišu javnost da, u slučaju potrebe, međunarodnu pomoć mogu tražiti bilateralno, putem Mehanizma civilne zaštite EU, kao i kroz NATO.\n"Nesumnjivo da je Crna Gora kredibilan i pouzdan partner pomenutih međunarodnih organizacija i da bi ta pomoć stigla u realnom roku u slučaju potrebe", dodaje se.\nIz mUP-a ističu i da su u periodu, koji je označen kao period sa povećanim požarnim rizikom, uzrokovanim nepovoljnom meteorološkom situacijom, preduzete su sve potrebne aktivnosti na gašenju požara na otvorenom prostoru.\n"Svakodnevno su angažovani kapaciteti jedinica lokalnih samouprava – vatrogasno-spasilačkih jedinica u Centralnom i Primorskom regionu Crne Gore. Takođe, angažovani su resursi Avio-helikopterske jedinice koji su gasili požare na otvorenom prostoru u Podgorici, Danilovgradu, Nikšiću, Cetinju, Baru i Ulcinju", zaključuje se.\nPožar MUP Crne Gore Požar Virpazar\nNikšić: Izgorjeli kuća i pomoćni objekat\nGardašević: Požar nije ugašen, ali je pod kontrolom


Konačno odblokirana digitalizacija u BiH? Banjaluka.com\nObjavljeno: 4. 7. 2015\nU Ministarstvu prometa i komunikacija BiH rekli su da su pripremili takvu odluku i da svoje mišljenje o njoj treba da daju Ministarstvo finanija i trezora BiH, Kancelarija za zakonodavstvo i Pravobranilaštvo BiH, te da je odlukom predviđeno da emiteri budu vlasnici opreme, s tim da sva tri javna emitera kao javni sistem omoguće javno emitovanje na cijeloj teritoriji BiH.\nNakon što Savjet ministara BiH usvoji ovu odluku, Ministarstvo transporta i komunikacija BiH treba da sklopi ugovor sa sva tri javna emitera o preuzimanju opreme, čime se stiču uslovi za nastavak poslova digitalizacije BiH, koja bi trebalo da bude završena u roku od 60 dana.\nPodsjećanja radi, BiH je do 17. juna po sili međunarodnog ugovora trebalo da pređe s analognog na digitalno emitovanje signala i jedina u Evropi nije ispoštovala taj rok. Nakon toga već su se pojavili prvi problemi, s obzirom na to da su neke od zemalja iz regiona tražile gašenje predajnika u BiH s obzirom na to da su smetali emitovanju programa u tim zemljama.\nU Regulatornoj agenciji za komunikacije (RAK) u petak su nam rekli da je prvi takav zahtjev stigao iz Srbije i prije 17. juna, u kojem se zahtijevalo gašenje predajnika na lokaciji Veliki Žep.\n“Agencija je uputila nalog za gašenje tog predajnika, koji je BHRT blagovremeno i ugasio, čime je dijelom s TV ekrana nestao signal BHRT-a na širem području istočne Bosne, uključujući Srebrenicu, Šekoviće, Zvornik, Vlasenicu, Bratunac, Višegrad, Bijeljinu i Rudo. Nakon toga i poslije sastanka s predstavnicima BHRT-a dogovorene su interventne mjere i signal na navedena područja vraćen je 29. juna”, rekli su juče u Regulatornoj agenciji za komunikacije.\nU ovoj agenciji kažu da u međuvremenu nisu primili nove zahtjeve za gašenje predajnika, što znači da trenutno nema ometanja izvan teritorije BiH. Takođe naglašavaju da svakodnevno primaju informacije o puštanju u rad novih predajnika u susjednim zemljema, te da će na osnovu procjena na vrijeme upozoriti TV kuće u BiH da ugase svoje predajnike ukoliko bude potrebe za tim.\nTagovi: digitalizacijamediji\tPrijavi grešku


Kako bi se razmotrili problemi\nProšireni Kolegijum Parlamentarne skupštine BiH zaključio je na današnjoj sjednici u Sarajevu da je neophodno inicirati sastanak oba doma parlamenta sa članovima Predsjedništva BiH kako bi se razmotrili problemi sa kojima se u ovom trenutku susreće BiH, rekao je predsjedavajući Predstavničkog doma Denis Zvizdić.\n"Nastavimo razgovore za traženje modaliteta za normalno funkcionisanje Predstavničkog doma Parlamentarne skupštine BiH imajući u vidu da se ne održavaju redovne sjednice. U Sekretarijatu još čeka budžet institucija BiH. To je 966 miliona bez kojih naravno nema realizacije kapitalnih projekata", izjavio je Zvizdić novinarima u Sarajevu.\nOn je dodao da je bitno da se po strani ostave političke nesuglasice i da Predstavnički dom počne funkcionisati, precizirajući da će na sjednici Kolegijuma Predstavničkog doma Parlamentarne skupštine BiH u četvrtak, 3. oktobra, biti pokrenuta inicijativa za sastanak sa Predsjedništvom BiH.\nPrema njegovim riječima, Dom naroda Parlametnarne skupštine BiH prema redoslijedu zakazuje sjednicu Kolegijuma oba doma Parlamentarne skupštine i tada će i biti upućen poziv za sastanak sa članovima Predsjedništva BiH.\n"Danas smo dva sata razgovarli o tome. Ključni problem je neimenovanje komisija a bez njih je nemoguće održati redovnu sjednicu Predstavničkog doma i da se razmatraju zakoni. Bez komisija nema poslovnički stvorenih pretpostavki za održavanje redovne sjednice Predstavničkog doma", rekao je Zvizdić, dodajući da će biti nastavljeni razgovori o usaglašavanju stavova.\nZvizdić je rekao da će na taj način biti rađeno na realizaciji zahtjeva ka SNSD-u i Srpskom klubu kako bi dostavili prijedloge za članove komisija kako bi se mogla organizovati redovna sjednica Predstavničkog doma Parlamentarne skupštine BiH.\nPredsjedavajući Predstavničkog doma Zvizdić ističe da je legalista, te da nema namjeru kršiti Poslovnik Predstavničkog doma i zakona.\n"Stalno ću raditi na tome da stvorimo pretpostavke za održavanje redovne sjednice Predstavničkog doma Parlametnarne skupštine BiH. Sjednica Kolegijuma bila je vrlo otvorena i korektna s obzirom na to da je jednoglasno usvojen dnevni red sa jednim ili dva suzdržana glasa i idemo korak po korak da približimo stavove i omogućimo održavanje redovne sjednice", rekao je Zvizdić.\nOn smatra da treba odvojiti rad Parlamentarne skupštine BiH od pitanja Savjeta ministara ili rada bilo koje druge institucije.\nŠef Kluba SDP-a u Predstavničkom domu Parlamentarne skupštine BiH Saša Magazinović rekao je novinarima, nakon današnje sjednice proširenog Kolegijuma, da nema dogovora o zakazivanju sjednica niti o formiranju komisija.\n"Ako treba tražiti pozitivnu vijest to je da se stvar vraća u institucije pa je Kolegijum na neki način obavezan da se napravi sastanak sa članovima Predsjedništva BiH i da se pokuša napraviti korak naprijed", rekao je Magazinović.\nOn je napomenuo da je opozicija vrlo konstruktivna, te skrenuo pažnju na činjenicu da uoči lokalnih izbora iduće godine pet članova Centralne izborne komisije ostaje bez svog mandata.\n"To je jedno od vrlo važnih pitanja. Parlamentarni nadzor nad institucijama apsolutno ne postoji, a predstavljanje BiH u međunarodnim institucijama čiji je član apsolutno ne postoji", dodao je Magazinović.\nPoslanik DF-a u parlamentu BiH DŽenan DŽonlagić ukazao je da je kao rezultat nemogućnosti da se zvrši konstituisanje Predstavničkog doma trenutno na čekanju više od 30 zakonskih rješenja i 45 sporazuma koji su u velikoj mjeri finansijske prirode sa preko milijardom evra grantovskih sredstava.


SBUN je ranije video zamenu stalnih članova – Okvir\nNemački poslanik iz stranke AfD Jirgen Braun veruje da Rusija ne samo da preti drugim članicama Saveta bezbednosti UN, već je i u ratu sa jednom od nacija koja je pobedila u Drugom svetskom ratu.\nBraun veruje da bi Savet bezbednosti UN trebalo da usvoji rezoluciju koja bi izjednačila upotrebu nuklearnog oružja od strane Rusije sa objavom rata celom čovečanstvu, prenosi Gildhol, prenosi Ukrinform.\n„Potrebna nam je takva rezolucija u Savetu bezbednosti […] Ali bojim se da bi ne samo Rusija već i Narodna Republika Kina iskoristila svoje pravo veta kako bi sabotirala ovakav pristup“, rekao je poslanik.\n„Međutim, stalne članice Saveta bezbednosti UN uvek su bile one nacije koje su pobedile u Drugom svetskom ratu. Sada Rusija ne samo da preti ostalim pobednicima u Drugom svetskom ratu, već se bori i protiv druge nacije koja je učestvovala u pobeda protiv nacionalsocijalizma. Setite se da je 1971. američki predsednik Nikson mogao da zameni Tajvan NR Kinom među stalnim članovima Saveta bezbednosti“, zaključio je nemački poslanik.\nKako je ranije objavljeno, ruski ministar spoljnih poslova Sergej Lavrov je tokom neformalnog sastanka sa diplomatama ZND još jednom sugerisao da bi Rusija mogla da upotrebi nuklearno oružje, ne isključujući takvu opciju.\nUkrajinski predsednik Volodimir Zelenski upozorio je da svet treba da se pripremi za nuklearni udar agresorske sile.\nU emisiji TV kanala Rusija 1, ruska propagandistkinja Olga Skabejeva i poslanik Aleksej Žuravljov razgovarali su o tome koliko će sekundi biti potrebno da interkontinentalna balistička raketa Sarmat stigne do prestonica Velike Britanije, Nemačke i Francuske – zemalja koje snabdevaju Ukrajinu oružjem.\nRanije je šef Centra za reformu odbrane, koordinator međuresorske platforme za suprotstavljanje hibridnim pretnjama, koja deluje u okviru saradnje Ukrajine i NATO-a, Oleksandr Daniljuk takođe izjavio da je, kao odgovor na potvrdu namera da se koristi nuklearno oružje protiv Ukrajine , Rusiju treba isključiti iz Saveta bezbednosti UN, a Generalna skupština UN treba odmah da usvoji rezoluciju da bi takav korak Ruske Federacije bio objava rata čovečanstvu.\nBivši komandant estonskih odbrambenih snaga, poslanik Evropskog parlamenta, general-potpukovnik Riho Teras smatra da bi Generalna skupština UN trebalo da usvoji rezoluciju da će se upotreba nuklearnog oružja od strane Rusije protiv Ukrajine smatrati „kao objavom rata celom čovečanstvu“.\nBivši ministar odbrane Litvanije, evropski poslanik Rasa Juknevičiene, deli ideju da bi ruska upotreba nuklearnog oružja značila da je u ratu sa celim svetom.\nTakođe, inicijativu o potrebi usvajanja pomenute rezolucije UN podržao je i predsednik Odbora za spoljne poslove letonskog parlamenta Atis Lejinš.\nČlan Doma lordova britanskog parlamenta, bivši britanski ministar spoljnih poslova Dejvid Oven, smatra da vredi razmotriti inicijativu da se na Generalnoj skupštini UN raspravlja o nedavnim ruskim pretnjama upotrebom nuklearnog oružja.\nNemački poslanik Gregor Gizi rekao je: „Ako Rusija upotrebi nuklearno oružje protiv Ukrajine, sa ili bez rezolucije Generalne skupštine UN, biće pogođeno čitavo čovečanstvo i to će dovesti do Trećeg svetskog rata. Tako da pretpostavljam i nadam se da do toga neće doći.”\nDrugi nemački poslanik Roderik Kizeveter smatra da bi upotreba taktičkog nuklearnog oružja „izazvala potpunu izolaciju Rusije od UN na duže vreme“.\nŠto se tiče rezolucije UN, Keisevetter je rekao: „Problem sa inicijativom je u tome što se suprotstavlja principu nuklearnog odvraćanja. S druge strane, to bi pokazalo snagu međunarodnog poretka zasnovanog na pravilima i moglo bi sprečiti Rusiju da čak i razmišlja o upotrebi.\nIndija zabranjuje izvoz pšenice zbog rasta cena\nDva agenta Bajdenove tajne službe poslata kući\nKlintonova naredila da se lažna priča o „Rusijagejtu“ objavi u medijima\nSirija kaže da izraelski raketni udari rezultiraju žrtvama\nIzrael prijavio prvi slučaj majmunskih boginja\nAustrija otvara račun za gas u rubljama


Stanija Dobrojević i Filip Panajotović se maze u pidžamama? (Foto) - ShowBiz - Region - Vesti - Svet Plus\n10:59 6. FEB 2014.\nPR služba Stanije Dobrojević: Gole fotografije su njene privatne, ukradene iz mobilnog telefona i laptopa! (Foto)\nNakon nekoliko objavljenih fotografija na kojima se nalazi izvesni muškarac koji je evidentno njen dečko, ali mu se nigde ne vidi lice, Stanija Dobrojević ponovo je nastavila sa ovim trendom fotografija. Posle onih sa Kopaonika, Stanija je postavila i kompilaciju slika iz stana u kome je živela sa Filipom Panajotovićem.\nNa ovim fotografijama se ona ponovo slika u ogledalu zajedno sa misterioznim muškarcem, ali su ovog puta oboje u pidžamama i vrlo očigledno pokazuju da je u pitanju još jedna romansa. Svi fanovi nastavljaju sa komentarisajem kako je u pitanju Filip Panajotović i da se starleta pomirila sa njim, ali niko od njih dvoje ne želi da se javno izjasni po tom pitanju.\nPidzama party :) pic.twitter.com/OjJQY0Yhqj\n— Stanija Dobrojevic ♔ (@StanijaAmerika) February 5, 2014\nNijedna tajna ne može dugo da se sakrije, pa će kad-tad biti otkriveno ko je starletin misteriozni dečko, a sve su šanse da je u pitanju zaista njen dečko sa Farme. Afera "Sat" se završila, ali izgleda da je na redu sledeća - afera "Pidžama".


FIPA želi privući španske investicije u solarne i vjetroparkove – Vaš obnovljivi izvor informacija – Energis\nFIPA želi privući španske investicije u solarne i vjetroparkove\nIn Solarna Energija, Vjetroenergija\nDirektor Agencije za unapređenje stranih investicija u BiH (FIPA) Gordan Milinić je sa saradnicima 21. decembra 2016. godine održao sastanak sa ambasadorom Bosne i Hercegovine u Španiji Darkom Zelenikom, kako bi razgovarali o mogućnostima unapređenja ekonomske i investicijske saradnje sa španskim kompanijama.\nMilinić je predložio ambasadoru Zeleniki upostavljanje saradnje sa španskim kompanijama aktivnim u sektoru obnovljivih izvora energije, posebno kompanijom Fersa Energias Renovables koja je u partnerstvu sa podgoričkom firmom Čelebić angažovana na izgradnji 23 vjetroelektrane snage do 46 MW na brdu Možura između Bara i Ulcinja i koja ima podružnicu u Splitu.\n– Bosna i Hercegovina ima projekte, posebno za izgradnju solarnih i vjetro parkova, koji su atraktivni za španske investitore. Također postoje brojne mogućnosti za investiranje u sektor proizvodnje hrane, drvo-preradu i banjski turizam. Po poljoprivredno-prehrambenoj proizvodnji Španija je jedna od vodećih zemalja u svijetu i interes za ulaganje u ovaj sektor u BiH bi mogao biti pokazan zbog CEFTA ugovora o slobodnoj trgovini, ugovora o slobodnoj trgovini sa Turskom i drugim preferencijalnim izvoznim režimima koje BiH ima sklopljene sa brojnim zemljama – poručeno je iz FIPA-e.\nNa incijativu počasnog konzula Ramona Jufrese u Barseloni je prije nekoliko godina osnovana Privredna komora Bosne i Hercegovine, te je na sastanku dogovoreno intenziviranje saradnje na privlačenju investicija iz Španije u BiH.\n– FIPA od svih ambasadora BiH očekuje da im ekonomska diplomatije bude prioritet u radu, da rade na dovođenju investitora u zemlju, kao i na povećanju izvoza iz BiH – rekli su iz FIPA-e.


Nebojša Novaković (DS): Rasprava o Vojvodini je farsa u režiji Vučića i režimske opozicije | Autonomija\n"Oni bi kao da ga usvoje, a ovi im kao ne daju"\nPredsednik Pokrajinskog odbora Demokratske stranke (DS) Nebojša Novaković ocenio je danas da je rasprava o Predlogu zakona o finansiranju Vojvodine, koji je podnela Liga socijaldemokrata Vojvodine (LSV), “još jedna farsa u režiji Aleksandra Vučića i režimske opozicije”.\nNovaković je u saopštenju za javnost podsetio da je usvajanje Zakona o finansiranju Vojvodine obaveza Srbije koja proističe iz Ustava Srbije i pozvao i vlast i “režimsku opoziciju da više ne prave igrokaze na temu tako važnog pitanja”.\nPrema njegovim rečima, DS u vreme kada je predvodio Vladu Srbije nije uspeo da obezbedi skupštinsku većinu za usvajanje tog pravnog akta.\n„Isti ljudi i iste političke snage koje su praktično sprečile usvajanje ovog zakona onda kad je bilo vreme da se to uradi, sada kao ozbiljno raspravljaju i razmišljaju da taj akt napokon usvoje. Iskreno žalimo zbog toga što je tako važan zakon zloupotrebljen u ovoj političkoj farsi, a još više nam je žao zbog toga što će ovim igrama ta ustavna obaveza izgubiti značaj i ulogu. Slučaj skupštinske rasprave o Zakonu o finansiranju Vojvodine najbolje se može opisati parafrazom čuvene izjave onog vojnika JNA iz rata u Sloveniji 1991. godine: oni bi kao da ga usvoje, a ovi im kao ne daju“, ocenio je Novaković.\nDodao je da je jučerašnja skupštinska rasprava o Predlogu zakona o finansiranju Vojvodine pokazala da aktuelna vlast uopšte nema nameru da usvoji taj zakon i da je stavljanje tog akta na skupštinski dnevni red motivisano isključivo željom vlasti “da pomogne (lideru LSV) Nenadu Čanku i njegovog stranci da se pred javnošću predstave kao jedini zaštitnici interesa Vojvodine”, ocenjuje se u saopštenju.\nNavodi se i da je DS praktično isti zakonski predlog koji je sada podneo LSV podnosio „više desetina puta“.\n“Uostalom, da je režimu zaista stalo do rešavanja pitanja finansiranja pokrajinske autonomije, odavno bi na dnevnom redu bio predlog tog zakona koji je Demokratska stranke posredstvom svojih pojedinih poslanika podnela toj istoj skupštini više desetina puta i koji je praktično identičan zakonskom tekstu o kojem su poslanici juče debatovali”, piše u saopštenju.


Objavio Bojan Pavlović 07/04/2017 - 20:21\nPredsednik Rukometnog saveza Srbije (RSS) Božidar Djurković izabran je danas za potpredsednika SEHA lige i najavio povratak srpskih klubova u to regionalno takmičenje.\nKako je saopštio RSS, Djurković je izabran na sednici Skupštine regionalne lige u beloruskom Brestu, što nagoveštava povratak srpskih klubova u takmičenje u kome su učestvovali do prošle sezone.\n"Učestvovao sam u radu Skupštine, a to znači da će se srpski klub ili klubovi vratiti u SEHA ligu. Mislim da takmičenje sa klubovima kao što su Zagreb, Celje, Vardar, može samo dobro da donese srpskim klubovima. Zaključak sastanka jeste da se ne izlazi s brojem klubova i modelom takmičenja, dok se ne završe nacionalna prvenstva krajem maja i početkom juna. Interesovanje za ligu je ogromno. U nju žele i klubovi iz zemalja koje do sada nisu učestvovale", rekao je Djurković.\nOn je naveo da je cilj RSS da se srpski klubovi vrate u SEHA ligu.\n"Kao predsednik (RSS) ne želim da donosim odluke sam, već će to uraditi najviši organi, Upravni odbor i Skupština RSS, kada budemo znali na koliko ćemo klubova moći da računamo, a odluke će biti vezane i za sistem takmičenja u Srbiji. Mnogo toga će zavisiti od toga kakvim će budžetima raspolagati naši klubovi. Niko u Srbiji ne bi voleo da naši klubovi budu topovska hrana i da gube 10-15 razlike. Povratak naših klubova je gotovo izvestan, da li jedan ili dva, to ćemo videti", rekao je Djurković.\nOn je predložio da se liga proširi u zavisnosti od budžeta i da se igra u dve grupe, što bi, kako je naveo, dalo veće šanse Srbiji da ima dva kluba u tom takmičenju.\n"Naša želja je da se vratimo sa dva kluba, ali zavisi i od budžeta i standarda, jer su klubovi sadašnjih učesnika daleko veći od naših. Povratak u regionalno takmičenje biće podstrek našim klubovima", dodao je Djurković.


U pokrajinskom Fondu za šume nema novca za pošumljavanje | Autonomija\nNa osnovu standarda razvijenih zemalja Evrope, pošumljenost Vojvodine bi sa sadašnjih 140.380 hektara (što je svega 6,5 odsto) trebalo da se uveća više nego duplo\nIzmenjeni program pokrajinskog Fonda za šume umanjuje sredstva ovog fonda za 65 miliona dinara, a sve nove aktivnosti u vezi sa pošumljavanjem i rasadničkom proizvodnjom se brišu.\nTo znači da će umesto 20 miliona dinara namenjenih za podizanje novih šuma lišćara i bagrema na ovu svrhu otići tek nešto više od tri miliona dinara, po ugovorenim obavezama iz prethodnih godina.\nU vezi sa ovim, oglasila se Mreža „Pošumimo Vojvodinu“ koju čine 23 članice, udruženja i pokreta građana iz Vojvodine koji se bave ekologijom. Na čelu Mreže, pored Društva za zaštitu i proučavanje ptica Srbije (DZZPPS), nalaze se i Udruženje „Stanište“ iz Vršca i Pokret gorana Vojvodine.\nKako su naveli u saopštenju, kada Pokrajinski fond za šume prestane da finansira pošumljavanje i svede se „na servis za dalju seču postojećih šuma onda razlozi i ciljevi njegovog osnivanja postaju besmisleni“.\n„Ovo ukazuje da donosioci odluka u Pokrajinskoj vladi i nadležnom Sekretarijatu ne vrednuju značaj očuvanja postojećih i podizanje novih šuma, već su vrlo skloni daljoj eksploataciji ovog bogatstva. Bez obimnog podizanja novih šuma, to je pogubno i neodrživo“, navodi se u saopštenju Mreže.\n„Prema našim podacima, pokrajini nedostaje negde oko 170 hiljada hektara šuma i zaštitnih zasada. I ono što je ovde evidentno je da, jedan mehanizam koji je evidentno osnovan sa ciljem da unapredi šumske osnove u Vojvodini i pre svega da pošumi Vojvodinu. Umesto da sredstva koja se nalaze u tom fondu posluže da Vojvodina svake godine ima više šuma nego prethodne, taj novac se troši nenamenski za izgradnju šumskih puteva i ostale obaveze iz prethodnih godina. To je ono što zabrinjava, jer pokrajinske vlasti ovim potezom, ako se zaista usvoji ovakav budžet za Fond, to znači da fond uopšte ne ispunjava svoje obaveze koje su u ciljevima osnivanja Fonda“, objašnjava.\n„Šume su za nadležne godinama unazad bunar bez dna za profit, a u stvari smo mi već na tom dnu. I onda se pare i ulažu tako da pospeše dalju eksploataciju šumskih resursa. Zato se ulaže u puteve, da biste vi mogli lakše da izvučete tu posečenu šumu. Putevi u šumama su zaista porozni i njima treba održavanje, ali ne iz Fonda za pošumljavanje. Takvo ulaganje potpuno negira ciljeve Fonda“, ističe Knežević.\n„Mislim da je u interesu Autonomne pokrajine Vojvodine da čuje šta to građani imaju da poruče kada je u pitanju stanje pošumljenosti u Vojvodini. Ja se nadam da će oni ozbiljno shvatiti našu poruku i Fond učiniti funkcionalnim, u skladu sa njegovim ciljevima“, zaključuje Knežević.\n(Dragana Prica Kovačević, 021.rs / Foto: VOICE)


Formiranje Poreske uprave Vojvodine, kao dela poreskog sistema Srbije\nPredsednica Narodne skupštine Republike Srbije sazvala je za 20. mart sednicu parlamenta, a na dnevnom redu će se naći dve tačke – Predlog zakona o finansiranju Autonomne Pokrajine Vojvodine i Predlog rezolucije Narodne skupštine Republike Srbije o Vojvodini, koji su podneli narodni poslanici LSV-a Nenad Čanak, Olena Papuga i Nada Lazić.\nPoslednji put se u republičkom parlamentu debatovalo o pokrajini pre četiri godine, kada je podršku poslanika dobio vojvođanski statut.\nPoslanici su u skupštinsku proceduru svoje predloge predali 22. februara. Podsetili su na to da je rok za regulisanje pitanja finansiranja nadležnosti AP Vojvodine istekao 31. decembra 2008, pa su zatražili da Narodna skupština o tim dokumentima raspravlja po hitnom postupku. Lider LSV-a Nenad Čanak rekao je da Narodna skupština već praktično dve decenije na dnevnom redu nije imala nijednu tačku posvećenu AP Vojvodini, i dodao da je vreme da se stvari promene.\nKako objašnjavaju predlagači, namera rezolucije je da podvuče neotuđivo pravo građana Vojvodine da ravnopravno s građanima cele Srbije odlučuju o svom položaju. U rezoluciji se, između ostalog, kaže da građani Vojvodine traže promenu Ustava Republike Srbije ("Sl. glasnik RS", br. 98/2006) da bi postavili osnove za izgradnju Srbije kao savremene demokratske države, da bi se vlast decentralizovala i Vojvodina ostvarila punu autonomiju. Oni, takođe, traže i decentralizaciju kroz jačanje lokalnih samouprava i srednjeg nivoa vlasti, prihvatanje evropskih vrednosti, miroljubivu spoljnu politiku, naveli su iz LSV-a.\nU obrazloženju Predloga zakona o finansiranju Vojvodine kaže se da su razlozi za njegovo donošenje sadržani u potrebi da se realizuje odredba člana 184 Ustava, kojom je definisano da budžet AP Vojvodine iznosi najmanje sedam odsto u odnosu na budžet Republike Srbije, da se tri sedmine budžeta APV koristi za finansiranje kapitalnih rashoda, da APV ima izvorne prihode kojima finansira svoje nadležnosti i da se zakonom utvrđuju vrste i visina izvornih prihoda, kao i učešće u delu prihoda Republike Srbije.\n"Budući da zakon do sada nije donet, budžet APV svih ovih godina nije imao i nema stabilne, sigurne, dovoljne i predvidive izvore finansiranja, nego je njegovo finansiranje uglavnom predmet političkih pregovaranja, iz čega proizlazi nemogućnost sprovođenja ustavne odredbe da se tri sedmine budžeta APV koristi za finansiranje kapitalnih rashoda. Predložena rezolucija treba da obezbedi da Vojvodina nikada ne bude svedena na položaj regiona kojem će centralna vlast prenositi prava i dužnosti po nahođenju aktuelne političke većine. Rezolucijom je predviđeno i da će Republika Srbija kontinuirano raditi na tome da obezbedi Vojvodini vraćanje najvećeg dela javnih prihoda koji se na njenoj teritoriji uberu – u skladu sa zakonom kojim će se urediti finansiranje Vojvodine. Osim toga, Republika Srbija mora usmeriti sve svoje snage na smanjenje talasa iseljavanja mladih iz Vojvodine i na otvaranje perspektive mladima u njihovoj domovini", poručuju predlagači.\nPredloženim zakonom predviđa se, između ostalog, i formiranje Poreske uprave Vojvodine, kao dela poreskog sistema Srbije, koja bi od starta 2020. godine preuzela svoj deo posla. Prihodi budžeta Vojvodine bili bi svi oni koji se naplate na njenoj teritoriji, ostvareni obaveznim plaćanjem poreskih obveznika, pravnih i fizičkih lica koja koriste javno dobro ili uslugu, kao i drugi prihodi koje ostvare korisnici budžetskih sredstava. Istovremeno se precizira da se od toga izuzima 70 odsto poreza na dodatu vrednost i prihoda od akciza, potom doprinosi i drugi prihodi organizacija za obavezno socijalno osiguranje, prihodi koji, u skladu sa zakonom, pripadaju lokalnim samoupravama, porez na međunarodnu trgovinu i transakcije, takse, kazne i drugi prihodi koje svojom delatnošću ostvare državni organi i organizacije prilikom pružanju određene javne usluge i pri upotrebi javnih sredstava, kao i naknade za upotrebu državnog puta.\nPrimanjima APV smatrali bi se i javni i komercijalni zajmovi, kao i primanja od zaduživanja.\nNa račun predloga već su stigle kritike od dela opozicije koji bojkotuje parlament.\nLSV predlaže da u zakonu stoji da budžet APV iznosi najmanje sedam odsto u odnosu na republički, a da se utvrđuje aktom koji donosi pokrajinski parlament. Smatraju da osnovica za utvrđivanje pokrajinske kase treba da budu ukupni rashodi i izdaci planirani republičkim budžetom. U zakonu bi stajala obaveza da se tri sedmine budžeta AP Vojvodine koristi za finansiranje kapitalnih rashoda.\nNovac za pokrajinski budžet obezbeđivao bi se transferima iz republičke kase i primanjima utvrđenim zakonom. U predlogu piše i da bi, nakon što pokrajinski budžet dostigne nivo utvrđen aktom o budžetu Vojvodine, prihodi od akciza i poreza na dodatu vrednosti u celokupnom iznosu išli u republičku kasu.\nVreme za raspravu o svakoj tački dnevnog reda je pet sati, ako većina ne odluči da diskusija treba da bude objedinjena. Ovoga puta će ligaši, kao inicijatori, obrazložiti svoje predloge, a ne ministri. S druge strane, Vlada Republike Srbije trebalo bi parlamentu da pismeno dostavi svoje mišljenje s predlogom da li bi zakon trebalo usvojiti ili ne.\nNa predloženi zakon i Vlada i poslanici mogu predlagati amandmane. Da bi predlozi bili usvojeni, poslanici LSV-a treba da obezbede podršku parlamentarne većine. I na samom startu sednice poslanici će se glasanjem izjasniti o tome da li prihvataju tako predloženi dnevni red.\nIzvor: Vebsajt Dnevnik, Svetlana Stanković, 12.03.2019.


Predsjednica Republike Srpske posjetila preduzeće “Metalac MBM” – Predsjednik Republike Srpske | Željka Cvijanović\nPredsjednica Republike Srpske posjetila preduzeće “Metalac MBM”\nPredsjednica Republike Srpske Željka Cvijanović posjetila je danas u Derventi preduzeće “Metalac MBM”.\nPredsjednica Republike rekla je da je raduje što je ovo uspješno preduzeće, sa dugom tradicijom i dobrim proizvodom, prepoznatim na svjetskom tržištu, uspjelo da prevaziđe sve izazove i teškoće tokom pandemije, te poručila da će Vlada Srpske i dalje biti podrška privrednim subjektima koji imaju jasan plan.\n“Ovo je uspješno preduzeće. Kao i svi drugi tokom ove pandemije imali su velike izazove, ali su uspjeli da ih prevaziđu. Raduje me da je u pitanju organizovana proizvodnja sa dugom tradicijom i dobrim proizvodom koji je prepoznat na svjetskom tržištu”, rekla je predsjednica Cvijanović.\nPredsjednica Republike je izrazila zadovoljstvo onim što je čula u razgovoru sa vlasnikom kompanije.\n“Ovdje se pojavljuje i neki novi partner, čak i u ovo teško vrijeme, postoje poslovne veze koje se uspostavljaju što će značiti veću proizvodnju u budućem vremenu. Preduzeće je uložilo i na inovacije, uvođenje robota u proizvodnju. Idu ukorak sa vremenom i potrebama današnjeg svijeta”, navela je predsjednica Cvijanović.\nPredsjednica Srpske je istakla da je preduzeće “Metalac MBM” konkurentno ne samo na prostoru Republike Srpske, BiH ili cijele regije, već i šire.\n“Podrška i činjenici da zapošljava toliki broj ljudi, da izvršavaju obaveze, da vode računa šta su potrebe radnika i države”, navela je predsjednica Cvijanović.\nPredsjednica Republike Srpske je istakla da će Vlada Republike Srpske i republičke institucije i dalje biti podrška privrednim subjektima koji imaju jasan plan, koji se bore sa problemima i izlaze kao pobjednici iz takve borbe.\n“Ovdje 60 radnika ima stabilna primanja i rade u proizvodnom pogonu koji je veoma savremen”, dodala je predsjednica Cvijanović.


Lipanj 12, 2020\nNakon Amazona i IBM-a, Microsoft je još jedna velika tehnološka tvrtka koja ograničava korištenje svoje tehnologije prepoznavanja lica policiji i drugim agencijama koje bi je mogle koristiti na demonstracijama građana protiv diskriminacije i policijskog nasilja.\nMicrosoft ne kaže decidirano da policiji nikada neće prodavati svoje sustave prepoznavanja lice, no ističe da za to prvo mora postojati federalna regulativa koja će štititi ljudska prava.\nTo je u intevjuu za Washington Post potvrdio Microsoftov predsjednik Brad Smith, koji je ujedno rekao da će tvrtka poduzeti i "faktore istraživanja" kako bi otkrivala zadire li prepoznavanje lica i za neke druge potrebe u ljudska prava.\nMicrosoft je još 2018. godine tražio od američkog Kongresa reguliranje propisa o prepoznavanju lica i raskinuo je najmanje jedan ugovor s američkim agencijama kod kojih je uočio prijetnju kršenja ljudskih prava, a ujedno je znatno smanjio investiranje na polju tehnologije prepoznavanja lica.\nDemokrati u Kongresu već su predložili zakon koji onemogućuje policiji i agencijama prepoznavanje lica bez sudskog naloga, kao ni korištenje sustava za potrebe izoliranja osoba po rasnoj i rodnoj pripadnosti. Ukoliko zakon bude izglasan, on bi mogao smanjiti potencijalno korištenje za potrebe rasnog profiliranja, zastrašivanja, upada u privatnost i drugih oblika kršenja ljudskih prava.\nViše u ovoj kategoriji: « Harvard: Početak epidemije je bio u kolovozu 2019 Jesmo li spremni za Europski zeleni plan »


Buka, čistoća i spremnost plaža i dalje aktuelni izazovi | MINA\nNaslovnicaMINA BusinessBuka, čistoća i spremnost plaža i dalje aktuelni izazovi\nBuka, čistoća i spremnost plaža i dalje aktuelni izazovi\nPodgorica, (MINA-BUSINESS) – Privredna komora (PKCG) nastaviće da insistira da se zakonska rješenja promijene u smislu omogućavanja kategorije stalnog sezonskog radnika, kazala je predsjednica PKCG Nina Drakić i dodala da su buka, čistoća i spremnost plaža neki od izazova koji su i dalje aktuelni.\nU PKCG danas je održana sjednica Odbora Udruženja turizma i ugostiteljstva, na kojoj je bilo riječi o problemima i izazovima sa kojima se suočavaju privrednici, preduzeća i organizacije iz tih oblasti.\nOna je pozvala turističke privrednike da iznesu stavove i predstave probleme i izazove sa kojima se suočavaju, prenosi Mediabiro.\n„Problemi kao što su buka, čistoća, spremnost plaža su neki od izazova koji su i dalje aktuelni“, navela je Drakić.\nOna je kazala da je zapošljavanje sezonske radne snage takođe izazov na koji su pokušali da nađu najadekvatnije rješenje.\n„Svjesni smo da imate problema sa radnom snagom, zato smo u prethodnom periodu insistirali, a i dalje ćemo nastaviti da insistiramo da se zakonska rješenja promijene u smislu omogućavanja kategorije stalnog sezonskog radnika“, rekla je Drakić.\nOna je dodala da je dinamika na graničnim prelazima izazov koji moraju rješavati.\nMinistar ekonomskog razvoja i turizma Goran Đurović kazao je da su vrata tog Vladinog resora otvorena za sve predloge i sugestije.\n„Vi ste snaga države, strateška grana i država od turizma ima najveća očekivanja“, naveo je Đurović.\nOn je rekao da je imao neformalne kontakte sa ugostiteljima.\n„Znam da postoje neke stvari koje su rješive, za neke treba više vremena, a neke su možda nerješive, ali naš cilj je da pokušamo da sklonimo što više biznis barijera i omogućimo da radite bolje, i da imamo još bolje sezone“, istakao je Đurović.\nOn je naveo da se sezona mora dobro pripremiti i da hrabri to što je predsezona dobra.\n„Moramo biti optimisti, smanjiti buku, imati čistije gradove, kupališta, šetališta. Hajde da ostvarujemo te male pobjede, kako bi naši gosti vidjeli da je Crna Gora napravila kvalitetan iskorak“, poručio je Đurović.\nDržavni sekretar u Ministarstvu ekonomskog razvoja i turizma, Damir Davidović, ocijenio je da je u prethodnom periodu postojala konstruktivna saradnja i da su zajedničkim snagama radili na tome da riješe probleme.\n„Ne vidim prepreku da razmotrimo i pokušamo da riješimo sva pitanja koja se javljaju iz sezone u sezonu, koja stalno ostaju otvorena. Radujem se saradnji i otvoreni smo da čujemo vaše predloge i sugestije“, kazao je Davidović.\nSjednicom je predsjedavao predsjednik Odbora Ranko Jovović, koji je istakao da su aktivnosti Odbora usmjerene ka uspješnoj realizaciji i praćenju toka ljetnje sezone, organizovanju sjednica i okruglih stolova sa fokusom na suzbijanje sive ekonomije i nedostatak radne snage na sezonskim poslovima u turizmu.\nOn je rekao da je usmjerenje Odbora da sjednice održava širom Crne Gore, kako bi u konstruktivnom razgovoru sa nadležnim institucijama, lokalnim samoupravama i turističkim privrednicima došli do najboljih rješenja.\n„Kao i promovisali proizvode lokalnih poljopriivrednih proizvođača, u sklopu naše kontinuirane aktivnosti na povezivanju turizma i poljoprivrede“, naveo je Jovović.


Sa protesta ispred RTCG-a u trenutku kada je smijenjena Andrijana Kadija, Podgorica, 7. juni 2018.public service, June 7, 2018.\nStevo Muk ne vjeruje da će EU upotrijebiti mehanizme da privoli one koji odlučuju u Crnoj Gori da se ponašaju u duhu evropskih vrijednosti.\n"Ovo će biti konstatovano u različitim izvještajima, ali se postavlja pitanje koji su drugi mehanizmi EU, konkretno u okviru procesa pregovora, da privoli Vladu Crne Gore i one koji odlučuju o sudbini Javnog servisa da se zaista ponašaju u duhu evropskih normi i vrijednosti. Nažalost, ne mislim da je taj dijapazon uslovljavanja veliki, a još manje vjerujem da je EU spremna da upotrijebi neka teška i zahtjevna sredstva. To govorim u kontekstu naše ranije poruke prema EU – da ozbiljno razmotri aktiviranje klauzule balansa", rekao je Muk.\nNa oštra saopštenja SAD-a, EU i OEBS-a reagovao je Savjet RTCG-a koji je prethodno razriješio direktoricu Andrijanu Kadiju. Obraćajući se lično Maji Kocijančič (EU), Harlemu Desiru (OEBS) i Heder Nauert (Stejt dipartment) članovi Savjeta su poručili oni nemaju sve relevantne informacije o smjeni Kadije i uvjeravaju međunarodni faktor "da neće dozvoliti kontrolu vladajuće partije nad Javnim servisom, ni kontrolu opozicionih partija ni opozicionih poslenika".\nSmjena Andrijane Kadije je epilog prethodnih smjena u Savjetu Javnog servisa, gdje su u to najviše upravljačko tijelo uvedene osobe čije biografije govore da su aktivisti ili imaju tijesne veze sa DPS-om.\nInicijator smjene Andrijane Kadije, Mimo Drašković je prisutan na političkim skupovima vladajućeg DPS-a, Slobo Pajović dugogodišnji poslanik DPS-a, Ivan Jovetić, član tijela koje je svojevremeno formirao DPS, a Goran Sekulović je pisac četiri knjige o političkim uspjesima Mila Đukanovića.


SVJEDOK NA SUĐENJU MAHMULJINU “Štab vrhovne komande naredio formiranje odreda “El mudžahedin” | Srpska Info\nSVJEDOK NA SUĐENJU MAHMULJINU “Štab vrhovne komande naredio formiranje odreda “El mudžahedin”\nAutor: Srna 11.09.2019. 16:38\nŠtab Vrhovne komande takozvane Armije BiH je 12. avgusta 1993. godine donio naredbu o formiranju odreda “El mudžahedin” u čijem su sastavu bili strani državljani koji su se nalazili u zoni Trećeg korpusa, izjavio je svjedok odbrane Hajrudin Hubo.\nNa suđenju bivšem komandantu Trećeg korpusa takozvane Armije BiH Sakibu Mahmuljinu za zločine nad zarobljenim srpskim civilima i vojnicima na području Zavidovića i Vozuće 1995. godine, Hubo je rekao da je kao pomoćnik komandanta Korpusa za personal vršio popunu jedinica vojnim obveznicima i dobrovoljcima, među kojima su bili strani državljani.\n– Ovo je bio atipičan i jedinstven slučaj naređenja za formiranje jedinica, jer je sadržaj naredbi za formiranje drugih jedinica bio drugačiji – naveo je Hubo.\nSvjedok je potvrdio da je svaka jedinica morala imati jedinične i matične kartone za svakog vojnog obveznika, u kojima su podaci morali biti identični, te dodao da mu nije poznato da su u odredu “El mudžahedin” vodili jedinične kartone, dodajući da Korpus nije imao ni relevantan spisak njihovih pripadnika.\nOn je naglasio da nije bio u mogućnosti da provjeri nijedan podatak koji bi od njih dobio, te potvrdio da tokom rata nikada nije vidio personalni karton sa slikom nekog pripadnika odreda “El mudžahedin”.\nSvjedok je naveo da je o svemu obavijestio komandanta Trećeg korpusa nakon čega nije primijetio da se stanje promijenilo.\nPrema njegovim riječima, komunikacija između odreda “El mudžahedin” i Trećeg korpusa intenzivirana je sredinom 1995. godine kada je trebalo da riješe svoj status.\nHubo je rekao da je njegovo odjeljenje bilo nadležno i za premještaj vojnih obveznika iz jedne jedinice u drugu, što je vršeno na nečiji prijedlog, navodeći da su neki vojnici dobrovoljno napuštali jedinice i priključivali se odredu “El mudžahedin”.\nNakon što mu je tužilac Sedin Idrizović predočio vojnu knjižicu na ime pripadnika odreda “El mudžahedin” u sastavu takozvane Armije BiH, sa njegovim potpisom i pečatom, Hubo je rekao da je u tom periodu imao monogram i da je neko iz personalne službe to uradio.\nHubo je potvrdio da je bilo slučajeva zloupotrebe i falsifikovanja vojnih knjižica.\nOn je dodao da nije upoznat da je 7. maja 1995. godina komanda Trećeg korpusa odlikovala Abu Malija Hasana i dodijelila mu čin poručnika.\nPrema optužnici, pripadnici odreda “El mudžahedin” su od 11. do 29. septembra 1995. godine ubili 52 ratna zarobljenika.\nSuđenje će biti nastavljeno 18. septembra.\nTagovi: ratni zločini,Sakib Mahmuljin,suđenje\nJECAJI PARALI NEBO Sahranjen mladi Prijedorčanin koji je ubijen u krvavom pohodu u Njemačkoj\n28.02.2020. 21:37 ➔ 21:44\nViše od 5.000 ljudi okupilo se u samom centru grada Hanau u Njemačkoj da bi se oprostili od Prijedorčanina Hamze Kenana Kurtovića i njegovog ...\nUBIO OCA IZ PUŠKE U bjekstvu bio 14 dana, došao u bolnicu zbog polomljenih rebara\nPripadnici Interventnog voda Policijske uprave Centar uhapsili su preksinoć Dalibora Jovičevića (34) iz Brčkog, koji je 12. februara ubio svog ...\nPolicija u Bosanskom Grahovu je juče u 12.05 sati zaprimila dojavu da je u mjestu Ugarci samoubistvo vješanjem izvršio Ž. M, rođen 1971. godine ...\nPodgoričanin Vidoje Stanišić uhapšen je zbog pokušaja ubistva Igora Krstovića (35), 28. januara u Zeti. Prema saznanjima Vijesti on je glavni ...\nOSUĐEN ZBOG KORUPCIJE Devet mjeseci zatvora bivšem direktoru “Puteva Brčko”\nBivši direktor Javnog preduzeća “Putevi Brčko” Dragan Marinković pravosnažno je osuđen zbog korupcije na devet mjeseci zatvora, ...\nApelacioni sud u Beogradu pravosnažno je osudio na 13 godina zatvora Marka Đokića (31) iz Kaluđerice jer je prije dvije godine nakon svađe u ...


FOTO: Ambasador Indonezije u posjeti kompaniji “Pak – Rampart”\n26. Aprila 2013. Arhiva Visoko.co.ba\nU posjeti visočkoj kompaniji „Pak – Rampart” danas je boravio ambasador Republike Indonezije u BiH, Subijaksono Sujono. Indonezijski ambasador je danas zajedno sa predsjednikom Uprave „Pak – Ramparta” Nihadom Smailagićem upriličio obilazak proizvodnih pogona u kojima posluje ova kompanija, a nakon toga je upriličena i pres konferencija, kao i zajednički ručak sa dragim gostom ove kompanije. „Ovo je druga posjeta cijenjenog ambasadora našoj kompaniji. U međuvremenu i mi smo boravili u Indoneziji gdje smo uspjeli ugovoriti neke poslove, ali i u budućnosti se nadamo da će ova saradnja svakim danom biti sve bolja te da će se i proizvodi „Pak – Ramparta” moći pronaći na tom izuzetno bogatom i velikom tržištu”. – istakao je predsjednik Uprave „Pak – Ramparta” Nihad Smailagić. Indonezijski ambasador Sujono nije krio zadovljstvo današnjom posjetom, a istakao je da saradnja između dvije zemlje mora da bude još veća, posebno na ekonomskom planu. „Zadovoljan sam današnjim posjetom ovoj izuzetno uspješnoj kompaniji, koja odnedavno uvozi i neke proizvode iz Indonezije. Što se tiče utisaka koje nosim iz proizvodnih pogona, oni su pozitivni i moguće je vidjeti da se radi o jednoj izuzetno ozbiljnoj i jako modernoj kompaniji. Nadam se da će se u skoroj budućnosti proizvodi ove kompanije naći na u ponudi na indonezijskom tržištu. Također se nadam i da je ovo nastavak saradnje između dvije zemlje, Indonezije i BiH, i da će u budućnosti ove dvije zemlje biti još više povezane, posebno na ekonomskom planu”. – rekao je ambasador Indonezije u BiH, Subijaksono Sujono.\nInače, tvronica keksa i vafla „Pak – Rampart” iz Visokog je na tržištu prisutna više od 20 godina, kompanija danas posluje kao savremena i tržišno orijentirana kompanija, a razvojni planovi su usmjereni prema snažnoj izvoznoj orijentaciji.\nPosljednjeg takmičarskog dana bit će izvedena predstava “Tvrdica” Teatra Total\nKadeti Bosne-Prevent pobjedili, pretpioniri remizirali, pioniri izgubili


U Azovstalju plaćenici iz Amerike, Britanije, Kanade i Rumunije - Naša Borba\nU Azovstalju plaćenici iz Amerike, Britanije, Kanade i Rumunije\nDONjECK – Lider samoproglašene Donjecke Narodne Republike (DNR) Denis Pušilin rekao je danas da na području metalurškog kombinata Azovstalj u Marijupolju ima možda i plaćenika iz Sjedinjenih Američkih Država, Velike Britanije, Rumunije i Kanade.\nTe informacije, prema njegovim rečima, zahtevaju dalju potvrdu, ali se ipak mogu izneti, prenose Izvestija.\nPušilin je dodao da ima informacija o prisustvu „Turkmena sa periferije Sirije” u fabrici.\nKako je naveo, vojska DNR je presrela telefonske razgovore i radio signale u selu Novoselovku, što je omogućilo da se identifikuje osam plaćenika iz Poljske, jedan iz Maroka i još tri iz neidentifikovanih zemalja.\nRusko Ministarstvo odbrane pozvalo je u subotu „pripadnike nacionalističkih bataljona i strane plaćenike blokirane u Marijupolju” da polože oružje do nedelje u 13 časova po lokalnom vremenu, kako bi im životi bili pošteđeni, prenosi Tanjug.\nSavetnik gradonačelnika Marijupolja Petro Andrjuščenko, međutim, odbacio je ruski ultimatum poručivši da ukrajinske snage nastavljaju borbu.\nPrethodni tekstKINA: SAD „direktno odgovorne” za krizu u Ukrajini, zavađaju nas sa Rusijom\nSledeći tekstISPALA VEKA: Bajden ne planira da poseti Kijev, stižu zamenici